Konflik dalam Cerpen “Tanah Pusaka”

Oleh Mohd Ali bin Salim (Munsyi Sastera)

TAHNIAH kepada penulis cerpen “Tanah Pusaka” kerana berjaya mengangkat isu masyarakat menjadi cerita menarik untuk difikirkan oleh pembaca. Penulis menjadikan bahan serius untuk disajikan kepada pembaca dan bukan sekadar permainan bahasa.  Penulis memilih bahan penting yang berlaku dalam masyarakat untuk diceritakan dengan kecerdikan mengangkat hal tersebut menggunakan teknik bercerita.

Sinopsis

Ayim menunggu respon abah. Abah tetap dengan keputusannya. Abah tidak setuju tanahnya dikorek untuk air dan elektrik. Ayim bimbang tentang keadaan isterinya yang akan bersalin dan memerlukan air bersih. Abahnya marah apabila dia bercadang hendak membawa isterinya tinggal di rumah mertua selepas bersalin. Abahnya sakit cirit birit tetapi enggan ke klinik. Apabila abah dalam keadaan tidak bermaya, Ayim membawanya ke hospital. Doktor menjangka abahnya terkena taun. Walaupun abah tahu punca penyakit itu ialah air, namun dia tetap berbalah apabila dikaitkan dengan masalah air. Ayim tekad berpindah ke rumah mertua. Abahnya terkesan kerana rindu kepada Ayim dan lebih-lebih lagi akan cucunya. Oleh itu, akhirnya dia bersetuju tanah mereka dikorek untuk bekalan air dan elektrik.

Konflik

Konflik merupakan unsur penting dalam karya. Konflik dapat mengaktifkan watak dan seterusnya menggerakkan cerita dengan pantas. Oleh yang demikian, konflik amat penting dalam merancakkan plot hingga membentuk kemuncak dan menurun ke titik penutup. Dalam cerpen ini penulis telah mereka konflik dengan dialog, situasi dan gerak watak. Penulis telah menghadirkan konflik pada awal cerita seperti berikut;

“Abah.”

Orang tua itu hanya menoleh tanpa berkata sepatah pun kepada Ayim. Ayim masih menantikan jawapan daripada ayahnya. Namun, tiada jawapan daripada ayah. Hanya renungan tajam.

“Bukankah abah dah cakap? Jangan tanyakan soalan itu lagi. Abah tetap dengan keputusan abah.” Kali ini orang tua itu menjawab. Mengesahkan jawapan yang tidak pernah berubah sejak bertahun lalu. Masih jawapan yang sama.

Permulaan cerita seperti petikan di atas, membuktikan bahawa penulis sudah bijak bermain dengan konflik sejak awal lagi bagi menimbulkan beberapa kesan tertentu seperti memikat ingin tahu pembaca tentang apakah sebenarnya berlaku?;  Apakah pertanyaan Ayim?  Mengapakah abah tidak menjawab? Mengapakah abah tidak suka? Konflik pada awal cerita yang membawa kepada soalan-soalan tersebut boleh memikat pembaca untuk terus membaca bagi mengetahui jawapan. Penulis menghadirkan konflik dengan mencipta situasi melalui gerak laku watak. Gerak laku abah yang hanya menoleh, tidak bercakap dan merenung tajam menunjukkan bahawa timbulnya konflik. Tulisan penulis membawa makna bahawa watak abah itu berkonflik dengan Ayim kerana reaksinya menunjukkan bahawa dia tidak suka akan sesuatu yang dilakukan oleh Ayim. Konflik itu dijelaskan lagi pada perenggan berikutnya dengan kata-kata watak abah, iaitu “Bukankah abah dah cakap? Jangan tanyakan soalan itu lagi. Abah tetap dengan keputusan abah.” Konflik awal yang tersusun begini menimbulkan pelbagai soalan dan saspens. Peranan konflik pada awal cerita ini penting bagi menerangkan situasi dan isu yang berlaku antara dua watak tersebut. Selanjutnya reaksi abah berbalas oleh jawapan Ayim seperti berikut;

“Tapi, abah… ini untuk kebaikan kita semua. Ayim tak dapat tahan lagi kalau kita hidup macam ni. Tak ada air, tak ada elektrik,” balas Ayim.

Jawapan Ayim menjelaskan lagi konflik itu dengan mendedahkan beberapa maklumat berkaitan pertentangan dan masalah antara dua watak ini. Ayim mendedahkan bahawa berlaku konflik dalam dirinya hingga dia seolah-olah tidak tahan lagi. Punca konflik itu ialah tentang masalah asas, iaitu air dan elektrik.

Yang menariknya dalam cerpen ini ialah cara penulis menambahkan ketegangan antara dua watak melalui respons watak abah. Dalam keadaan Ayim yang tertekan, respons abah tidak mengurangkan tekanan itu, sebaliknya menambah ketegangan seperti berikut;

Abah hanya terus mendongak ke siling sambil mendagu. Orang tua ni cukup degil. Kata hati kecil Ayim.

“Apa yang susah? Bukannya kita sekarang baru merasa tak ada air, tak ada elektrik? Sejak kecil lagi kau tu dah rasa. Sekarang baru nak merungut?” kata abah lagi.

Petikan di atas menandakan bahawa konflik itu terus berkembang kerana respons abah tidak menenangkan Ayim. Abah menempelak Ayim bahawa konflik yang dinyatakan oleh Ayim itu merupakan perkara biasa yang sudah mereka hadapi sekian lama. Respons ini sudah tentu menambah tekanan dalam diri Ayim dan mengakui bahawa abahnya degil dan tidak mudah untuk memahami keadaannya lantas dia berterus terang akan masalahnya seperti berikut agar ayahnya bersimpati;

“Isteri Ayim tak lama lagi akan bersalin. Macam mana dia nak berpantang di sini dengan keadaan kita macam ni?”

Penjelasan oleh Ayim dengan harapan ayahnya boleh bertoleransi atau menaut simpati abah, sebaliknya respons abah semakin menambahkan konflik seperti berikut;

“Mak kau elok saja. Ni dah nak jadi bapa pun kau, kita dah terbiasa saja tanpa air dengan elektrik,” kata abah. “Dah, dah! Jangan pujuk aku lagi,” kata abah lalu keluar dari rumah.

Jawapan abah dalam petikan di atas langsung tidak membantu mengurangkan ketegangan. Watak abah digambarkan sebagai seorang yang payah untuk diajak berunding. Dia tetap dengan keputusannya, malah dia beredar meninggalkan Ayim dengan gambaran dia tidak mahu melayan alasan Ayim. Akibatnya konflik dalaman diri watak Ayim berterusan walaupun dia sudah cuba memujuk abah. Situasi tekanan dalam diri Ayim diceritakan seperti berikut;

Ayim menarik nafas marah. Dia pujuk hatinya untuk berdamai walaupun tidak menyokong keputusan abah. Reena menghampiri suaminya. Dia hanya tenung si suami yang kemudian membalas senyum manis dalam keperitan.

Ayim yang sejak awal cerita berkonflik dengan abah hingga abahnya beredar, masih tidak mendapat sebarang keputusan daripada abah yang boleh mengurangkan tekanan dalam dirinya. Akibatnya penulis menyatakan bahawa Ayim marah dan menghadirkan watak isteri untuk meredakan ketegangan suami. Watak Reena sebagai isteri yang baik cuba menenangkan keadaan dengan mengemukakan cadangan berikut;

“Reena berpantang saja di rumah ibu bapa Reena, ya bang. Jangan kerana Reena, abang dan abah bergaduh.”

Cadangan daripada Reena yang dipersetujui oleh Ayim walaupun tujuannya untuk mengelak daripada terus berkonflik sebaliknya menimbulkan konflik juga apabila diluahkan kepada abah seperti berikut;

“Abah, mak. Tarikh bersalin Reena semakin dekat. Kami bercadang nak balik ke rumah ibu dan bapa Reena,” kata Ayim pada malam itu.

“Kenapa nak balik ke sana?” tanya mak.

“Kami berpendapat yang di rumah ibu dan bapa Reena lebih selesa untuk Reena berpantang dan anak kami tinggal di sana,” jawab Ayim.

Penulis melanjutkan konflik dalam ceritanya melalui respons abah. Abah tidak bersetuju dengan cadangan itu apabila menempelak Ayim;

“Kenapa? Di sini tak selesa?” tanya abah.

“Bukan macam tu, di sana lebih mudah dengan ada keperluan macam air… ,” suara Ayim perlahan di hujung kata-kata.

“Kalau macam tu, kalau abah dan mak jatuh sakit, kalian pun akan pergi tinggalkan kami. Macam itu?” kata abah.

Kata-kata abah seperti petikan di atas menjadi gaya penulisan penulis menambah konflik. Kata-kata abah itu menjadikan seorang anak serba-salah dan tertekan seperti dinyatakan oleh Ayim:

“Bukanlah, abah… mak. Kenapalah susah nak faham dengan maksud baik Ayim?” kata Ayim.

Konflik ini terus berpanjangan walaupun Ayim menafikan sangkaan abah. Abah pula semakin menunjukkan rasa tidak puas hati dengan menambah sangkaan-sangkaan yang semakin mengeruhkan ketegangan dengan kesimpulan sendiri seperti berikut;

“Dah memang macam tu bukan? Kesimpulannya, kalian berdua tak faham dengan kepayahan kami berdua. Mak kamu membesarkan dan kamu satu-satunya anak kami sanggup meninggalkan kami berdua di sini? Hanya kerana api dan air?” soal abah.

Pada bahagian peristiwa lain penulis juga bijak menghadirkan konflik. Ayim pada mulanya cuba mengelak daripada bercerita tentang punca abah sakit kerana mengelak konflik seperti kata penulis;

Abah dimasukkan ke dalam wad. Ayimlah yang menjaga abah untuk beberapa hari ketika dia ditahan di dalam wad. Semasa di dalam wad, Ayim langsung tidak menyebut hal berkenaan dengan air tidak bersih kerana tidak mahu abahnya bertambah sakit. Abah memang terkenal dengan sikap sensitif apabila bercakap tentang isu air. Dia ketepikan dahulu perkara itu sebelum abah benar-benar sihat.

Namun apabila Ayim bercerita tentang punca abah sakit, konflik terus tercetus. Jawapan abah seperti menduga maksud Ayim dengan andaian-andaian tersendiri dan pasti reaksi kemudiannya menimbulkan konflik antara dua anak-baranak seperti berikut;

“Abah tahu tak kenapa abah masuk hospital hari tu?” soal Ayim. Dia sengaja tidak melihat wajah abah. Dia tahu abah degil orangnya.

“Tahu. Taun. Penyakit taun.”

“Abah tahu apa puncanya?”

“Makanan tidak bersih. Kenapa Ayim tanya abah?”

“Sebab air sungai kita tidak bersih macam dulu, abah. Sungai kita telah tercemar.” Jawab Ayim. Kali ini dia pandang wajah orang tua itu.

“Jadi bagaimana? Kita panggil orang kerajaan untuk pasang air bersih? Sedangkan di hospital, air paip yang orang bandar tu minum hari-hari pun boleh buat orang sakit,” jawab abah.

Respons Ayim banyak mengalah kepada sikap abahnya sejak awal cerita. Namun konflik yang berpanjangan tanpa abah memberi peluang bertoleransi mengakibatkan Ayim membuat keputusan tegas yang meruncingkan konflik seperti berikut;

“Baiklah. Ayim dah bertekad. Selagi kampung kita tak ada air, tak ada elektrik, Ayim takkan kembali ke sini,” jawab Ayim yang menutup perbalahan pada hari itu. Jika dia bertahan, dia tak tahulah apa yang akan terjadi pada keluarga kecilnya. Abah tidak boleh dibawa berbincang. Biarlah dia dengan tanah pusaka kesayangannya itu. Itu penting baginya.

Keesokan harinya, Ayim dan isteri berpindah ke rumah keluarga isterinya walaupun sempit kerana selain mereka, masih ada adik-beradik lain Reena yang masih tinggal di situ. Reena ikut sahaja apa saja keputusan si suami. Kelibat abah tidak kelihatan di rumah semasa mereka berkemas. Hanya ibu dengan linangan air mata.

Konflik antara dua beranak itu meruncing hingga Ayim membawa isterinya berpindah kerana memikirkan keperluan keluarga kecilnya. Hal ini mendatangkan kesan kepada watak abah apabila tindak balas Ayim itu berlaku. Abah terkesan akibat konflik yang berlaku;

Dan, malam itu, bermulalah episod abah dan ibu tinggal keseorangan. Tipulah jika abah tidak tersasul memanggil Ayim. Ibu tahu, abah rindukan Ayim seperti dirinya. Namun, rindu itu abah pendam dalam jiwa. Ibu pula kadangkala membuat panggilan video dengan satu-satunya anak mereka itu. Terubat sedikit kerinduan.

Selain konflik antara dua watak. Konflik juga dihadirkan oleh penulis untuk membangkitkan tentang sesuatu isu dan membuktikan bahawa wujud konflik antara manusia dengan persekitaran khususya berkaitan kemudahan asas seperti berikut;

Ayim perlahan-lahan bangun. Dilihatnya tong tadahan hujan benar-benar kosong. Sudah lama hujan tidak turun. Ayim mengeluh sendirian. Dia ambil baldi biru kosong lalu menuju ke sungai yang terletak dalam 5 minit dari rumahnya. Sambil dia berjalan ke sana keseorangan, dia merungut sendirian. Kalaulah rumahnya ada paip air bersih, buat apa pun mudah sekali. Tetapi sampai bilakah keadaan mereka harus begini? Tidak lama lagi isterinya akan bersalin. Mana mungkin anaknya nanti minum air sungai yang entah bersih entahkan tidak. Kalau hari-hari dia perlu beli sekotak mineral untuk minum dan memasak, bukankah itu membazir? Bagaimana kalau hendak mandi? Semua perkara dalam fikirannya bercelaru dan buntu. Sudah ke-5 kali Ayim berulang-alik mengangkut baldi berisi air. Semasa dia berada di sungai tadi, kelihatan air sungai agak kering.

Jelas sekali penulis menerusi karyanya berjaya membangunkan konflik cerita dengan membina situasi, isu, watak dan dialog bagi menyatakan sesuatu ketegangan berlaku dan akhirnya konflik itu diselesaikan pada akhir cerita seperti berikut;

“Baiklah, abah. Ayim akan bawa abah ke pejabat kerajaan. InsyaAllah semuanya akan dipermudahkan,” kata Ayim dalam senyuman. Syukur.

Dan, akhirnya buat sekian kalinya, kampung mereka bercahaya pada waktu malam tanpa perlu bunyi bising dari generator dan air bersih daripada paip rumah masing-masing. Ayim datang ke rumah dan memberitahu mereka sekeluarga akan kembali ke rumah itu pada minggu hadapan. Senyuman terukir pada wajah ibu dan abah.

Abah mengelap titisan mutiara air mata yang mengalir daripada matanya. Dia akhirnya mengaku salah kerana kedegilannya tidak menguntungkan sesiapa malah memisahkan hubungan kekeluargaan antara seorang ayah dengan anak. Bersyukur dia sempat berubah sebelum semuanya terlambat.

Selain itu, cerpen ini telah menyampaikan isu yang berlaku dalam masyarakat khususnya keperluan kemudahan asas seperti air dan elektrik yang menyebabkan kekangan dihadapi oleh masyarakat. Isu kekurangan kemudahan asas ini perlu ditangani oleh pihak berwajib agar kesejahteraan masyarakat terjamin.

Kesimpulannya, cerpen ini menampakkan kekuatan dari segi pembangunan konflik yang mencergaskan pergerakan plot cerita. Penulis menggunakan kepelbagaian teknik untuk mencipta konflik dalam cerita seperti perwatakan, dialog, situasi, emosi dan isu dalam masyarakat. Sebuah cerita yang menarik dan berkembang, asas geraknya adalah daripada konflik yang terbina dalam plot cerita hinggalah konflik itu meruncing dan dengan keputusan intelek penulis mencari jalan penyelesaian terhadap konflik tersebut. Tahniah kepada penulis, teruslah menulis kerana anda berbakat dan mempunyai kemahiran dalam teknik plot yang akhirnya berjaya membangunkan sebuah cerita yang bermesej untuk masyarakat.

See author's posts


Tiga ditahan terlibat judi atas talian

KUCHING: Tiga suspek ditahan dalam tiga serbuan berasingan Ops Dadu yang dilakukan oleh Polis Bau pada rabu lalu.

Ketua Polis Daerah Bau, Deputi Supritenden (DSP) Poge Nyaon berkata,  suspek pertama seorang lelaki berumur 41 tahun berkerja sebagai pemandu lori ditahan di sebuah kedai kopi di Kampung Stenggang, Jalan Bau Lundu .

Katanya suspek kedua seorang wanita berusia 20 tahun  yang berkerja sebagai Juruwang si sebuah  pasaraya Super di pekan Bau ditahan di pasaraya terbabit

Manakala suspek ketika, lelaki berumur 34 tahun juga berkerja sebagai juruwang  ditahan di sebuah kedai runcit di Singai, Tondong.

“Penahanan ketiga-tiga suspek ini dilakukan oleh pihak kita kerana mereka disyaki terlibat atau menjadi agen kepada aktiviti judi atas talian di daerah ini,” katanya.

Beliau berkata, polis turut merampas tiga unit telefon pintar serta sejumlah wang tunai.

“Semakkan yang kita lakukan keatas ketiga-tiga susoek ini mendapati kesemua suspek iaitu dua lelaki dan seorang wanita ini tidak mempunyai rekon kesalahan jenayah lampau,” katanya.

Poge berkata, kes disiasat di bawah Seksyen 4(1)(c) Akta Rumah Judi Terbuka 1953 yang membawa hukuman denda tidak kurang daripada RM5,000 dan tidak melebihi RM50,000 atau penjara tidak melebihi tiga tahun jika disabit kesalahan.

See author's posts


19 April cuti tambahan sekolah sempena Aidilfitri

PUTRAJAYA: Kementerian Pendidikan (KPM) bersetuju memberi cuti tambahan kepada semua sekolah di seluruh negara pada 19 April ini sempena sambutan Aidilfitri.

Menteri Pendidikan Fadhlina Sidek ketika mengumumkannya hari ini berkata, keputusan itu dibuat bagi membolehkan guru dan ibu bapa terutama yang bertugas di negeri lain, merentas negeri untuk pulang ke kampung bagi menyambut Aidilfitri.

“Dengan ini pada 19 April, KPM mengisytiharkan cuti khas untuk semua warga KPM… jadi untuk hari itu tiada sekolah.

“Kita ambil kira semua pandangan dan untuk kesejahteraan guru-guru warga KPM urus perjalanan pulang ke kampung,” katanya kepada pemberita selepas Majlis Ikrar Bebas Rasuah dan Forum Integriti KPM di sini, hari ini.

Berdasarkan kalendar akademik Sesi 2023/2024 KPM, cuti persekolahan sempena sambutan Hari Raya bagi negeri kumpulan A dan B adalah bermula pada 20 April (Khamis).

Fadhlina turut memaklumkan keputusan Sijil Tinggi Agama Malaysia (STAM) Tahun 2022 akan diumumkan pada 18 April ini.

“Kita akan pastikan pengumuman (keputusan STAM) ini dibuat mengikut aturan biasa dan keputusan boleh diambil (di sekolah) selepas 10.00 pagi.

“Kepada anak-anak yang akan ambil keputusan STAM, kita ucapkan semoga berjaya dan mudah-mudahan keputusan ini memberikan kejayaan dan melonjakkan lagi semangat anak-anak sambung belajar,” katanya.

Seramai 4,634 calon menduduki peperiksaan STAM tahun 2022 di 134 pusat peperiksaan di seluruh negara.

Sementara itu, semasa ditanya sama ada sukatan pelajaran antirasuah di sekolah rendah dan menengah mencukupi bagi mengekang gejala salah laku itu, beliau berkata, sukatan pelajaran sedia ada diyakini mampu memberi impak terbaik dan ia akan dikemas kini mengikut keperluan semasa.

“(Sukatan pelajaran) adalah mengikut tahap kanak-kanak dan ini sentiasa menjadi keutamaan apatah lagi dalam soal rasuah.

“Buku teks Pendidikan Islam juga telah menunjukkan tahap tingginya peringatan tentang rasuah telah dimuatkan dalam buku teks anak-anak kita,” katanya.

Pada majlis itu, Fadhlina turut melancarkan Polisi Perlindungan Pemberi Maklumat KPM dan Buku Panduan Pengurusan Tindakan Tatatertib KPM. – Bernama

See author's posts


Fabio terpantas MotoGP Czech

Pemimpin kejuaraan Fabio Quartararo mengawal kekecewaannya yang semakin meningkat pada Jumaat untuk mencatat masa terpantas pada hari pertama latihan untuk MotoGP Czech.Pelumba Perancis, pemenang kedua perlumbaan sejauh ini untuk pasukan Petronas Yamaha SRT, mencatatkan masa terbaiknya pada saat-saat terakhir sesi kedua semalam.

Sebelum ini dia menghadapi sedikit kesukaran di trek dengan sedikit cengkaman dan tidak menyembunyikan kerengsaannya. Masa terbaiknya ialah 0.007 saat lebih pantas daripada rakan sepasukannya dari Itali, Franco Morbidelli. “Yang positifnya ialah kita sangat cepat dalam satu pusingan.

Tetapi kita harus berusaha dengan laju perlumbaan,” kata Quartararo setelah sesi berlumba dengan suhu trek yang mendorong 40 darjah. “Saya tahu di mana masalahnya, jadi kita dapat bekerja.

” Dua pelumba yang mempunyai hari yang mengejutkan, Miguel Oliveira, pelumba Portugal di KTM-Tech3, dan pelumba Perancis, Johann Zarco dari Ducati-Avintia, berada di tempat ketiga dan keempat.

Francesco Bagnaia dari Itali terkeluar dari perlumbaan dan akan memerlukan pembedahan pada tibia yang patah selepas jatuh dari jentera Ducati-Pramac  yang ditungang pada sesi sebelah  pagi. Dia akan terlepas perlumbaan di Austria hujung minggu depan.

Pelumba Sepanyol, Maverick Vinales yangmengunakan jentera daripada Yamaha berada di kedudukan kedua, juga mengalami kemalangan kecil pada awal sesi pertama. Dia menduduki tempat kelima terpantas pada sesi kedua.

“Pagi ini saya melakukan kesalahan, kerana saya sedikit melebar dan saya terkena lebam, jadi saya terhempas,” kata Vinales. “Saya menepuk bahu kanan saya, tetapi sepertinya semuanya baik-baik saja, jadi saya cukup gembira mengenainya.

” Juara dunia tujuh kali di kelas elit Valentino Rossi turun di tangga ke-12 dari Yamaha sementara Andrea Dovizioso dari Ducati berada di tangga ke-15.

Rossi mengejar posisi podium ke-200 hujung minggu ini di MotoGP. Pelumba Jepun Takaaki Nakagami terpantas pada sesi pagi. Juara dunia Marc Marquez sekali lagi hilang setelah memerlukan pembedahan kedua di tangan kanannya yang patah

See author's posts


APA KATA MEREKA

‘Kami belajar banyak perkara untuk jadi seorang wartawan’

Oleh RYNNA SHA’ERRA

KUCHING: Beberapa peserta teruja mengikuti bengkel kewartawanan anjuran Utusan Sarawak semalam.

“Menerusi bengkel ini, saya mempelajari banyak perkara terutamanya tips dalam menulis berita dengan betul berdasarkan format yang tepat. Sebelum ini saya berpendapat bahawa menjadi seorang wartawan itu kerja yang mudah namun hari ini saya menyedari banyak proses yang perlu dilalui sebelum satu berita tersebut diterbitkan sebagai info kepada masyarakat. “

“Saya sememangnya mempunyai minat untuk menulis dan dengan peluang ini, saya berharap saya dapat menjadi seorang wartawan yang dapat membantu masyarakat menerusi penulisan saya. Selain itu, ia memberi ruang kepada saya untuk melihat dunia luar, kehidupan masyarakat menerusi kaca mata seorang wartawan. Bengkel ini sangat membantu saya yang baharu sahaja melangkah ke alam kerjaya meskipun ia sekadar kerja sambilan.”

“Menulis bukan perkara baharu bagi saya kerana sebelum ini saya pernah menulis semasa di universiti . Namun, untuk menjadi seorang wartawan, ia memberi pengalaman baharu kerana tulisan saya akan dibaca oleh khalayak ramai selepas ini. Menerusi bengkel ini, saya mempelajari banyak perkara dan untuk menjadi seorang wartawan, banyak perkara yang perlu saya fokuskan terutama untuk menjadi seorang yang suka mengambil tahu, peka terhadap sekeliling dan mencari maklumat terlebih dahulu sebelum menghadiri sesuatu program.”

See author's posts


Hugo bakal sekat rakan sekelab Kane

DOHA: Menjadi kapten buat negaranya lebih daripada sedekad, Hugo Lloris akan mencipta sejarah dalam pasukan kebangsaan Perancis awal pagi Ahad ini apabila dia mengetuai penyandang juara Piala Dunia itu di suku akhir menentang England, dengan tugasan utama menyekat rakan sekelab, Harry Kane.

Lloris dan kapten England, Kane menjadi rakan sepasukan di Tottenham sejak 2013, namun ketika itu dia sudah mengukuhkan tempat selaku kapten Perancis selepas diberikan lilitan berkenaan oleh Laurent Blanc pada aksi persahabatan menentang England pada November 2010.

Ia hadir tidak lama selepas kempen buruk Perancis di Piala Dunia Afrika Selatan dan 12 tahun selepas itu Lloris akan mencipta rekod Perancis dengan 143 kaps berdepan England di Stadium Bayt Stadium, mengatasi rekod sebelum ini dipegang Lilian Thuram.

“Untuk mencapainya dalam karier dan terus berada di tahap tertinggi untuk 10 hingga 12 tahun dan jarang cedera menunjukkan betapa dia sangat konsisten,” kata penolong jurulatih Perancis, Guy Stephan minggu ini.

Lloris akan berusia 36 tahun bulan ini dan sudah banyak berubah sejak mula menjadi kapten pada peringkat antarabangsa ketika beraksi bersama Lyon.

Dia pernah berada di pihak yang kalah dalam final Liga Juara-Juara sebelum merangkul trofi Piala Dunia empat tahun lalu di Russia.

“Saya sudah berubah secara semulajadi. Saya rasa saya kini berbeza berbanding budak 23 tahun lalu, apabila saya diberikan lilitan kapten buat pertama kali,” katanya.

Kehadirannya adalah jelas bagi jurulatih Didier Deschamps, terutama selepas pertahanan di depannnya sudah banyak berubah sejak 2018 berikutan masalah kecederaan dengan hanya Raphael Varane pemain tunggal yang masih ada dalam kesebelasan utama di Russia yang dijangka akan bermula berdepan England.

Varane memuji Lloris sebagai pemain berpengaruh yang tenang walaupun statistik menunjukkan dia tidak lagi seperti dulu.

Analisis oleh Opta menunjukkan Lloris hanya menyelamatkan 40 peratus daripada cubaan dihadapinya pada Piala Dunia kali ini, jatuh daripada 67 peratus pada 2018.

Namun kepentingan pemain itu buat Perancis melebihi angka berkenaan.

Deschamps sangat perlukan pemain berpengalaman apatah lagi mereka kehilangan beberapa bintang termasuk pasangan pemain tengah, Paul Pogba dan N’Golo Kante kerana kecederaan sebelum kejohanan. – AFP

See author's posts


Delegasyen M’sia betemu enggau Kamar Dagang Indonesia

NYADIKA PENGINGAT … Datuk Amar Awang Tengah (tiga kanan), Sapit Menteri Pemansang Entrepreneur enggau Enterprise Mit enggau Jelan Iya Datuk Mohd Naroden Matjais (kanan) begambar nyadika pengingat begulai enggau Tan Sri Pandikar Amin Mulia (dua kiba), Datuk Seri Panglima Dr Johnity @ Maximus Ongkili (tiga kiba), Datuk Dr Joachim Gunsalam (lima kiba) sereta sida ke bukai.

KUCHING: Sapit Premier Sarawak, Datuk Amar Awang Tengah Ali Hasan nyereta delegasyen Malaysia betemu enggau Kamar Dagang Indonesia ba Jakarta kena Hari Enam ke udah.

Sida bukai ke sama bela enggau nyereta maya penemuai nya Menteri ba Opis Menteri Besai (Hal Ehwal Sabah dan Sarawak) Datuk Seri Panglima Dr Johnity @ Maximus Ongkili, Menteri ba Opis Menteri Besai (Ekonomi) Dato’ Sri Mustapha Mohamed, Utusan Khas Tan Sri Pandikar Amin Mulia enggau Sapit Kepala Menteri III / Menteri Pemansang Industri Sabah Datuk Dr Joachim Gunsalam.

Antara pekara ke bisi disebut Datuk Amar Awang Tengah nya isu melunggang antara Sarawak enggau Kalimantan, normalisasyen pengawa dagang ba garis menua Sarawak enggau Kalimantan.

Kelimpah ari nya, isu ngemanahka jalai raya ke beguna amat ngambika meri penyenang ngagai pejalai rayat antara kedua-dua wilyah mega bisi dipejuraika.

Ba maya ke sama, iya mega sigi endang setuju amat lebih mayuh agi kerejasama ba pengwa dagang antara Kalimantan enggau Sarawak, nyengkaum isu bekaul enggau nyaga pemanah rampa menua.

Kelimpah ari nya Awang Tengah enggau bala delegasyen bukai mega betemau enggau Sapit Kepala Otorita Ibu Kota Nusantara, Dhony Rahajoe.

See author's posts


Pembangunan Institusi Islam Sarawak

ISLAM merupakan agama rasmi di Malaysia. Agama Islam juga merupakan agama utama di Sarawak. Agama ini telah wujud sebelum kedatangan orang Barat ke Sarawak lagi.  Keberadaan agama Islam ini juga disuburkan dengan pembangunan beberapa institusi Islam yang memperteguhkan kehadirannya.

Institusi pembangunan Islam di Sarawak pada awalnya dilihat dalam pembangunan surau dan masjid.  Dalam hal ini peranan para ulama Sarawak sendiri yang mengimarakkan lagi syiar Islam. Atas sebab itulah munculnya pendidikan al-Quran di kampung-kampung bagi memperteguhkan Islam di Sarawak.

Kedatangan Barat

Apabila kuasa barat atau James Brooke memerintah Sarawak, kedudukan Islam masih tidak tergugat. Ini kerana terdapat usaha bersepadu pemimpin Melayu memantapkan Islam di Bumi Kenyalang ini.

Hal ini boleh dilihat dari peranan keluarga Datu Patinggi Ali yang berjaya membina kekuatan Islam di Sarawak. Pemimpin Islam ini melihat kepentingan Islam itu harus dijaga maka syiar Islam di  pelihara dengan baik.

Antara usaha mereka adalah mendirikan masjid di Kuching. Salah seorang anak Datu Patinggi Ali ini iaitu Datu Bandar Mualana merupakan orang bertanggungjawab dalam membina masjid ini. Beliau sedar tentang keperluan umat Islam dan pertambahan penduduk Islam di Sarawak membuatkan perlunya sebuah masjid lebih besar dibina. Manakala anak menantu Datu Patinggi Ali bernama Datu Patinggi Abdul Ghapur menjadi imam pertama bagi masjid tersebut.

Selepas Datu Patinggi Abdul Ghapur dibuang negeri oleh Raja James Brooke, masjid tersebut masih lagi beroperasi. Jawatan imam pula disandang oleh Abang Haji Bolhassan. Beliau juga adalah anak Datu Patinggi Ali.

Apabila Abang Haji Bolhassan menyandang jawatan Datu Bandar, peranan imam atau jawatan Datu Imam ini diberi kepada saudara beliau iaitu Haji Abdul Karim. Haji Abdul Karim memegang jawatan tersebut selama 12 tahun sehingga beliau meninggal dunia.

Selepas itu jawatan imam ini dipegang oleh Haji Mataim. Haji Mataim ini juga adalah adik kepada Datu Abang Haji Bolhassan.

Pada tahun 1870, kerajaan Brooke menubuh sebuah mahkamah khas untuk umat Islam.  Mahkamah ini dinamakan Native Mohammedan Probate and Divorce Court. Mahkamah ini mempunyai fungsi dalam perkara-perkara tentang masalah perkahwinan, perceraian dan kematian.

Balai Datu

Satu perkembangan yang positif ke atas institusi Islam ialah penggubalan undang-undang tentang adat Melayu dan Islam. Usaha untuk menggubal undang-undang ini dilakukan oleh pemimpin dan tokoh agama yang berwibawa. Mereka ini ialah Datu Bandar Abang Haji Bolhassan, Datu Temenggung Abang Mohamad Ali, Datu Hakim Haji Abang Ashaari, Datu Imam Abang Haji Morshidi dan Datu Hakim Abang Mohd. Zain.

Usaha mereka ini akhirnya berjaya menghasilkan draf undang-undang ini pada 9 September 1910.  Namun demikian ia mengambil masa yang lama untuk dikuatkuasakan iaitu pada tahun 1915.

Dalam hal ini Balai Datu (sesetengah sarjana memanggilnya sebagai Mahkamah Datu) menjadi institusi yang menggerak dan menguakuasakan undang-undang ini. Undang-undang Adat Melayu dan Islam pada peringkat pertama dijalankan oleh Ketua Kampung.

Namun demikian jikalau kes tersebut tidak dapat diselesaikan oleh Ketua Kampung maka ia akan dibawa ke Balai Datu. Datu Hakim akan menjadi hakim dalam perbicaraan tersebut. Rayuan pula boleh dibuat ke Mahkamah Tinggi. Proses kerja kehakiman ini terus berjalan sehingga British mengambil alih Sarawak sebagai jajahannya.

Majlis Islam Sarawak

Satu kemajuan dicapai oleh masyarakat Islam di Sarawak semasa pemerintahan British ialah penubuhan Majlis Islam Sarawak. Majlis ini telah ditubuhkan pada 1 Mei 1955 bagi mengantikan peranan Balai Datu dalam menguruskan hal ehwal Islam di Sarawak. Institusi ini ditubuhkan berdasarkan Ordinance Majlis Islam Incorporation.

Namun demikian terdapat juga laporan mengatakan bahawa Majlis Islam ditubuhkan semasa era Brooke. Rekod ini menyatakan institusi ini ditubuhkan pada tahun 1938. Menurut rekod tersebut penubuhan majlis ini adalah memberi kuasa kepada institusi ini untuk menjaga hal ehwal Islam. Masalah mengenai hal ini masih kurang jelas kerana tidak dinyatakan lebih lanjut perkembangan institusi tersebut.

Manakala penubuhan Majlis Islam Sarawak pada zaman British pula lebih menyakinkan. Idea penubuhan majlis ini dikatakan datang daripada Datu Imam Haji Morshidi. Ada juga mengatakan bahawa British cuba mengambil hati orang Melayu untuk bersetuju menubuh majlis tersebut.

Pada peringkat awal majlis ini mempunyai seorang Presiden. Presiden pertamanya adalah Dato Abang Haji Openg Bin Abang Sapi’ee. Beliau dibantu oleh seorang setiausaha iaitu Abang Daim Bin Abang Haji Abdul Rahim. Sebuah rumah kayu di Jalan Satok menjadi ibu pejabat majlis ini.

Langkah awal majlis ini lakukan untuk memperteguhkan undang-undang Islam adalah mengadakan satu persidangan dengan ketua-ketua kaum Melayu dari seluruh Sarawak.  Persidangan ini diadakan pada 30 dan 31 Julai 1956 bagi mengemaskinikan Undang-undang Adat Melayu dan Islam.

Institusi Zakat

Satu lagi tanggungjawab penting diamanahkan kepada majlis ini ialah mengurus soal zakat.  Sebelum ini tiada satu badan khas diwujudkan untuk mengendali hal ini. Oleh itu fungsi baharu ini diberi kepada majlis ini pada tahun 1961.

Perkembangan zakat ini memasuki era baharu selepas Sarawak mencapai kemerdekaan. Ini kerana keperluan sebuah badan berasingan mengurus zakat membawa kepada penubuhan Tabung Zakat dan Fitrah. Penubuhan institusi ini berdasarkan pindaan kepada Ordinance Majlis Islam Incorporation. Pindaan ini dibuat pada tahun 1966.

Seperti pada namanya institusi ini mengurus tentang zakat dan fitrah umat Islam di Sarawak.   Institusi ini kemudian dijenamakan dengan nama baharu apabila pindaan pada Ordinance Majlis Islam Incorporation dibuat.  Nama baharu institusi ini ialah Tabung Baitulmal Sarawak yang ditukar nama pada tahun 1985.

Pada tahun 1978 pula diwujudkan Mahkamah Syariah bagi menggantikan Mahkamah Melayu Sarawak. Mahkamah ini dinaik taraf apabila dipisahkan dengan Majlis Islam Sarawak.  Pemisahan itu dilakukan pada tahun 1990 apabila mahkamah ini diletakkan di bawah Jabatan Kehakiman Syariah Sarawak.

Jabatan Agama Islam

Satu lagi institusi Islam yang penting ditubuhkan adalah Jabatan Agama Islam Sarawak.  Jabatan ini ditubuhkan pada tahun 1990 sebagai sekretariat untuk Majlis Islam Sarawak yang mana badan ini akan menjadi badan pelaksana kepada dasar majlis tersebut.

Majlis Islam Sarawak juga memain peranan dalam pembangunan pendidikan Islam apabila menubuh Sekolah Rendah Agama Majlis Islam Sarawak pada 2 Januari 1985. Sebelum ini telah ada sebuah sekolah agama ditubuhkan di Masjid India. Seterusnya sebuah sekolah menengah agama juga telah didirikan oleh majlis tersebut. Namun demikian sekolah ini kemudian ditutup apabila kerajaan persekutuan memperkenalkan sekolah agama di seluruh negara.

Perkembang institusi Islam ini melambangkan kedinamikan umat Islam di Sarawak tentang keperluan-keperluan umat Islam di Sarawak. Mereka telah mengharungi pelbagai zaman yang mencabar dimana mereka mampu memperteguhkan institusi Islam mengikut zaman.

Dr. Suffian Mansor adalah Pengerusi Pusat Kajian Sejarah, Politik dan Hal Ehwal Antarabangsa, Universiti Kebangsaan Malaysia.

See author's posts


Syarikat penerbangan butik Sarawak tunggu kelulusan

KUCHING: Sarawak masih menunggu keputusan dan pelepasan lesen oleh Kementerian Pengangkutan (MOT) sebelum memulakan operasi syarikat penerbangan butiknya sendiri.

Premier Sarawak Datuk Patinggi Tan Sri Abang Johari Tun Openg berkata, ia mungkin menjadi kenyataan dalam tempoh tiga bulan lagi dan dijangka beroperasi tahunn depan.

“Kita kini hanya menunggu keputusan dan pelepasan lesen oleh MOT. Kita telah buat kajian, dan kajian nampaknya membolehkan Sarawak mempunyai syarikat penerbangan butiknya sendiri.

“Dengan ada syarikat penerbangan sendiri, kita dapat membawa pelancong masuk ke Sarawak. Hanya menunggu pelepasan lesen daripada pihak MOT sahaja,” katanya pada sidang media selepas merasmikan program Sarawakku Sayang 2022 di Esplanade Telaga Air di sini hari ini.

Terdahulu dalam ucapannya, Abang Johari menyatakan bahawa beliau kini sedang memikirkan mengenai syarikat penerbangan di Sarawak.

“Doa saja…dalam masa tiga bulan lagi. Saya cakap, dan saya akan buat.

“Syarikat penerbangan butik ini akan memberi tumpuan kepada hab strategik yang akan membawa masuk pelancong serta rakyat kita,” katanya.

Apabila beroperasi nanti katanya, Menteri Pelancongan, Seni dan Budaya Dato Sri Nancy Shukri akan menyambut kedatangan pelancong menggunakan penerbangan butik itu nanti.

November 2021 lalu, Abang Johari dilaporkan oleh media sebagai berkata syarikat penerbangan butik itu, untuk perjalanan perniagaan dan percutian, akan diletakkan di bawah Hornbill Skyways, perkhidmatan udara sewa serantau yang ditubuhkan di negeri ini.

Langkah itu akan membantu menjana pendapatan negeri melalui eksport produk pertanian serta memenuhi permintaan perjalanan individu dan pelancongan.

Oleh AZREEN KERIA

See author's posts


Tegas tangani ancaman keselamatan rakyat

SEOUL: Presiden Moon Jae-in pada Jumaat memberi jaminan kerajaannya akan bertindak tegas untuk menangani setiap tindakan yang mengancam nyawa dan keselamatan rakyat Korea Selatan, lapor agensi berita Yonhap.

Beliau berucap pada majlis sambutan Hari Angkatan Tentera ke-72 di markas Komando Perang Khas di Icheon, wilayah Gyeonggi, susulan laporan mengatakan Korea Utara menembak mati seorang pegawai kerajaan Korea Selatan dan membakar mayat mangsa.

Moon menekankan Korea Selatan akan meningkatkan tahap keselamatan dan pertahanannya.

“(Saya) berjanji kerajaan dan tentera akan bertindak tegas terhadap setiap tindakan yang mengancam nyawa dan keselamatan rakyat,” kata presiden dalam ucapannya yang disiarkan stesen televisyen.

Tambah beliau Korea Selatan boleh “menjaga dan mewujudkan perdamaian” dengan keupayaan pertahanan yang kuat dengan cara sendiri dan tidak dapat diatasi oleh mana-mana pihak.

Dalam ucapannya selama 15 minit itu, Moon sering mengungkapkan perkataan “damai”, tanpa menyebut mengenai Korea Utara.

Pada Khamis, Kementerian Pertahanan Korea Selatan mengatakan seorang penjawat awam berusia 47 tahun yang bertugas dengan Kementerian Hal Ehwal Maritim dan Perikanan ditembak mati oleh pihak Korea Utara. Mayat mangsa kemudian dibakar berikutan kebimbangan terhadap jangkitan COVID-19.

Berikutan itu, Moon mengeluarkan kenyataan mengatakan kejadian itu amat mengejutkan dan ia perbuatan yang tidak boleh diterima walau dengan apa alasan sekalipun.

Beliau mendesak Pyongyang mengambil tindakan terhadap mereka yang “bertanggungjawab”.- Bernama

See author's posts


Gangguan bekalan air, FB JBALB jadi sasaran orang ramai

LAWAS: Masalah gangguan bekalan air di Lawas sejak 11 Januari yang berlarutan hingga 14 Januari menyaksikan laman Facebook Rakan JBALB (Jabatan Bekalan Air Luar Bandar) menjadi sasaran orang awam.

Mereka kecewa apabila tidak ada sebarang maklum balas dari pihak JBALB Bahagian Limbang berhubung perkembangan terkini status kerja baik pulih saluran paip di loji Trusan.

Orang ramai khususnya di kawasan berpendudukan tinggi seperti di Banting mula hilang sabar apabila bekalan air terganggu sejak 11 Januari lalu terus bersambung ke hari Jumaat dan Sabtu yang membawa kepada empat hari berturut-turut gangguan air di Lawas.

Ahli Parlimen Lawas Dato Henry Sum Agong yang ditemui selepas sambutan perayaan Hari Natal & Tahun Baharu Cina anjuran Pejabat Daerah Lawas turut melahirkan rasa kecewa dengan perkara itu.

“Saya berharap pihak berkenaan lebih bertanggungjawab dalam memberi respon kepada pertanyaan awam.

“Harap pihak JBALB Lawas meningkatkan usaha dan komitmen dalam menyelesaikan isu bekalan air bersih di Lawas yang sekian lama berhadapan masalah.

“Kita telah bersama Timbalan Premier Datuk Amar Awang Tengah Ali Hassan sejak beberapa tahun lepas meminta JBALB Lawas ini meningkatkan usaha.

“Kita faham situasi yang dihadapi kerana permintaan tinggi berbanding dengan kapasiti bekalan sedia ada dan ini merisaukan ketika kita berdepan dengan musim kemarau tahun ini,” katanya.

Beliau berharap isu gangguan bekalan air ini dapat diatasi segera sebelum menjelangnya musim perayaan dan ketibaan Ramadan kelak.

Oleh ADENG EDRUS

See author's posts


Tiga pegawai imigresen direman lima hari

PUTRAJAYA: Tiga pegawai imigresen, seorang daripadanya wanita, direman lima hari bermula semalam kerana disyaki menerima wang suapan bagi mempercepatkan proses pengeluaran pas kepada warga asing untuk kembali ke negara asal tanpa melalui Sistem Temujanji Online (STO).

Majistret Shah Wira Abdul Halim mengeluarkan perintah reman sehingga 14 September ini selepas mendengar permohonan Suruhanjaya Pencegahan Rasuah Malaysia (SPRM) di Mahkamah Majistret Putrajaya, di sini semalam.

Menurut sumber SPRM, mereka yang berumur antara 33 dan 35 tahun ditahan antara 12.00 tengah hari dan 5.50 petang di Ibu Pejabat SPRM di sini Rabu lepas ketika hadir memberi keterangan.

Mereka dibawa ke mahkamah kira-kira 9.50 pagi dengan berpakaian biasa dan tangan bergari.

Menurut sumber SPRM, kegiatan itu dipercayai beroperasi sejak Perintah Kawalan Pergerakan Pemulihan (PKPP) dilaksanakan, di mana pegawai terbabit berurusan dengan orang tengah bagi menguruskan pengeluaran pas bagi warga asing yang tinggal melebihi tempoh di negara ini untuk kembali ke negara asal mereka.

Sumber itu berkata, sebagai balasan ketiga-tiga suspek dikatakan mengambil suapan antara RM300 dan RM500 bagi setiap pas yang dikeluarkan tanpa melalui STO.

Menurut sumber Rabu leps, anggota SPRM itu dua individu termasuk seorang pegawai imigresen turut direman lima hari bagi membantu siasatan kes yang sama.

Pengarah SPRM Putrajaya Hasbilah Mohamad Salleh yang mengesahkan penahanan itu berkata, kesemua individu itu disiasat mengikut Seksyen 17 (a) Akta SPRM 2009 dan Seksyen 16 (a) (A) Akta SPRM 2009. – Bernama

See author's posts


Benteng Bayern mampu sekat Navas, Mbappe

JURULATIH Bayern Munich, Hansi Flick percaya barisan pemain pertahannya mampu menghalang kemaraan tonggak Paris Saint Germain (PSG), Neymar dan Kylian Mbappe pada final Liga Juara-Juara Ahad.

“Dalam permainan kami selama 10 bulan terakhir, kami selalu berusaha untuk memaksakan gaya kami kepada lawan,” kata Flick pada Sabtu dengan Bayern yang mengejar treble dengan 20 kemenangan dicatatkan sebelum ini.

“Kami selalu bermain dengan barisan kukuh dan akhirnya kami keputusan yang memberansangkan.

“Kami tidak mahu memberi terlalu banyak ruang kepada lawan.

“Yang penting ialah kita dapat menekan lawan ketika kita menguasai dan memastikan kita menutup peluang mereka,” tambahnya, jika penyerang PSG cuba untuk mebolosi benteng Bayern

Bayern mara ke final  di Lisbon dengan menjaringkan 42 gol dalam 10 perlawanan Eropah.

Namun, mereka hampir tewas pada awal separuh akhir pada Rabu ketika menentang Lyon kerana pasukan Ligue 1 Perancis itu memiliki banyak ruang  dan peluang untuk menyerang di belakang empat pemain pertahan Bayern.

Joshua Kimmich diarahkan untuk beralih dari posisi tengah ke bek kanan, berpotensi ditugaskan untuk menjaga Neymar dan Mbappe agar menjauhi  gawang Bayern.

“Kami tidak tahu kesebelasan utama, tapi saya rasa saya akan bermain bek kanan,” kata Kimmich, yang bermain di posisi tengah dalam kemenangan 3-0 menentang Lyon.

“Mungkin Neymar dan Mbappe di sebelah kanan – mereka sangat bagus untuk mara, tetapi saya tidak fikir kita akan duduk diam.”

Jerome Boateng, salah seorang daripada daripada empat yang  masih bersama Bayern ketika memenangi final Liga Juara-Juara 2013, dibelengu kecederaan ketika menentang Lyon.

“Saya harap Jerome akan cergas. Selepas latihan, kami akan membahaskan bagaimana untuk maju,” kata Flick.

Dia mengisyaratkan perubahan pada kesebelasan utama selepas pengganti Philippe Coutinho dan Kingsley Coman terkesan menentang Lyon.

“Ketika mereka turun dari bangku simpanan, Kingsley dan Philippe menunjukkan mereka dapat memperkuat tim,” kata Flick.

“Ini permainan ketiga kami berturut-turut sehingga kami perlu melihat tahap kecergasan pemain.”

Setelah memenangi Bundesliga dan menjulang Piala Jerman, Bayern mengejar treble pada musim pertama Flick.

Bayern menggegarkan bola sepak Eropah dengan membelasah kelab gergasi Sepanyol, Barcelona 8-2 di suku yakin mampu mencipta satu lagi kemenangan pada final Liga Juara-Juara.

“Sekiranya kita dapat menghasilkan prestasi terbaik, jika kita semua 100 peratus, kita akan dapat menang,” tambah Flick.-AFP

See author's posts


SABERKAS perjuang nasib belia

KABONG: Pertubuhan Belia Kebangsaan Bersatu Sarawak (SABERKAS) diyakini terus relevan dalam memperjuangkan nasib golongan belia di negeri ini.

Ahli Dewan Undangan Negeri (ADUN) Kabong, Mohd Chee Kadir berkata walaupun badan induk itu berusia hampir 50 tahun, namun ia kekal sebagai wadah penyatuan belia pelbagai kaum.

Dalam pada itu tambah beliau, bagi memastikan Saberkas terus menjadi pilihan belia, setiap aktiviti yang dianjurkan perlulah bersesuaian dengan kehendak semasa belia.

“Kita boleh adakan apa sahaja aktiviti untuk belia namun ia perlu mengikut minat dan bersesuaian dengan kehendak meraka.

“Ia penting untuk memastikan Saberkas terus kekal relevan dan menjadi pilihan belia,” katanya ketika berucap pada Mesyuarat Agung Tri-Tahunan Saberkas Cawangan Kabong sesi 2020-2023 di sini baru-baru ini.

Chee Kadir berkata Saberkas merupakan salah satu landasan belia mengasah bakat kepimpinan dalam diri, dan pertubuhan itu merupakan penggilap bagi membentuk barisan pemimpin pada masa depan.

Chee Kadir memberitahu beliau sebenarnya mahu Saberkas Kabong aktif dalam segenap program berkaitan lebih-lebih lagi dalam kalangan belia di kawasan DUN Kabong.

Beliau berkata, Saberkas juga dilihat sebagai pelancar bagi sesuatu majlis dijayakan sama ada di peringkat kampung mahupun aktiviti-aktiviti lain.

“Sejak tiga tahun penubuhannya, Saberkas Kabong banyak melibatkan aktiviti dalam pelbagai peringkat di daerah Kabong,” katanya.

Begitu juga keahliannya, sejak 2017, ramai keahlian Saberkas di Kabong berbanding sebelumnya.

Chee Kadir berkata, penyertaan ahli Saberkas dalam pertubuhan itu dapat mengelak terlibat dengan perkara negatif dan tidak berfaedah.

Oleh Adi Safarman

See author's posts


SKS Airways lantik Dzuleira Abu Bakar sebagai Ketua Pegawai Eksekutif

KUALA LUMPUR: SKS Airways Sdn Bhd, yang melancarkan penerbangan komersial dari Subang pada Januari 2022, telah melantik Dzuleira Abu Bakar sebagai Ketua Pegawai Eksekutif (CEO) berkuat kuasa 15 September depan.

Dzuleira, yang kini telah memberikan notis peletakan jawatannya sebagai Ketua Pegawai Eksekutif Malaysian Research Accelerator for Technology and Innovation (MRANTI), akan mengambil alih jawatan itu daripada pemangku CEO dan Pengarah Eksekutif semasa Datuk Rohman Ahmad, kata syarikat penerbangan itu dalam satu kenyataan hari ini.

Rohman bagaimanapun akan kekal dalam lembaga pengarah SKS Airways sebagai Pengarah Eksekutif.

“Dzuleira ialah peneraju berwawasan dengan lebih daripada 20 tahun rekod prestasi cemerlang dalam modal teroka, keusahawanan, pelaburan dan industri teknologi,” kata SKS Airways.

Sementara itu, Dzuleira berkata beliau berbesar hati kerana dilantik sebagai CEO SKS Airways.

Ia adalah masa yang sesuai untuk berada dalam industri penerbangan dan saya teruja dengan visi pemegang saham untuk SKS Airways. Terdapat banyak potensi dalam SKS Airways dan saya tidak sabar untuk menerajui syarikat penerbangan itu, katanya.

Bulan lepas, SKS Airways menjalin kerjasama strategik dengan peneraju industri penerbangan, Embraer Asia Pacific dan Azorra Aviation Holdings, untuk pajakan sepuluh jet satu lorong  Embraer E195-E2 dalam perjanjian bernilai lebih AS$840 juta (RM3.9 bilion) daripada Azorra.

Syarikat penerbangan itu berkata dua jet Embraer E195-E2 pertama akan tiba pada Januari 2024, sekali gus melengkapkan kumpulan pesawat baharu itu. – Bernama

See author's posts


Kumpulan Ta Ann derma alat perubatan

SIBU: Sebagai menyahut seruan Hospital Sibu, Kumpulan Ta Ann menyumbang
sejumlah RM164,300 kepada Hospital Sibu untuk membeli dua unit katil pesakit
trauma hidraulik dan satu alat ventilator pengangkutan pintar mudah alih mewah
bagi mengatasi masalah semasa keadaan kritikal kerana wabak Covid-19.

Ketua jabatan kecemasan dan trauma Hospital Sibu, Dr. Chan Swee Ping
berkata, jabatan kecemasan sebagai barisan hadapan hospital itu memerlukan
lebih banyak katil sebagai persediaan menampung jumlah pesakit susulan wabak
Covid-19 sekarang.

“Pesakit Covid-19 akan menghadapi sesak nafas dan mereka yang mengalami
masalah pernafasan teruk perlu menggunakan ventilator bagi membantu mereka
bernafas secara normal.

“Ventilator mewah ini boleh digunakan oleh orang dewasa, kanak-kanak dan
juga bayi baru lahir.

“Sekiranya diperlukan, ia dapat memberikan pengudaraan sehingga 9 jam untuk
membantu pesakit dengan pemindahan jarak jauh ke Hospital Umum Sarawak,”
katanya.

Dr. Chan menambah, ramai pesakit di kawasan tengah sedang dihantar ke
Hospital Sibu untuk rawatan.

“Oleh itu, Hospital Sibu memerlukan peralatan perubatan tambahan yang
berkaitan untuk memastikan pesakit boleh dirawat dengan baik.

“Derma ini sudah pasti memberi kita sokongan yang besar dalam tempoh
kritikal ini.

“Bagi pihak Hospital Sibu, saya merakamkan penghargaan kepada Kumpulan Ta
Ann atas sumbangan peralatan perubatan ini yang pasti memberi manfaat kepada
masyarakat Sibu,” katanya.

See author's posts


DUN: Belanjawan Sarawak 2023 terbesar

KUCHING: Bajet Sarawak 2023 adalah belanjawan yang terbesar dan memberi fokus kepada rakyat.

Timbalan Premier Sarawak, Dato Sri Dr Sim Kui Hian berkata ini adalah belanjawan terbesar dan ia benar-benar mengutamakan rakyat dan 70 peratus tertumpu kepada pembangunan, 60 peratus kepada pembangunan di kawasan luar bandar.

“Bajet itu akan memberi tumpuan kepada pemilikan rumah,  pembangunan infrastruktur, air, elektrik dan jalan raya selain pembangunan digital serta bakat.

“Kerajaan Sarawak sejak beberapa tahun kebelakangan ini telah menekankan kejuruteraan semula hasil dan beberapa perkara lain seperti dasar dividen, perdagangan karbon dan bahagian wang Kerajaan Persekutuan,”katanya.

Beliau berkata demikian ketika ditemui pemberita selepas hari pertama sidang Dewan Undangan Negeri hari ini.

Dr Sim berkata belanjawan itu adalah menyeluruh dan akan memberi manfaat kepada semua orang.

“Semua orang akan mendapat manfaat daripada bajet ini, dan saya ingin meminta golongan muda melihat aspek ini.

“Terdapat begitu banyak subsidi, geran dan pembangunan bakat tersedia,” katanya.

Terdahulu, Premier Sarawak, Datuk Patinggi Tan Sri Abang Johari Tun Opemng membentangkan belanjawan negeri 2023 berjumlah RM10.797 bilion.

Oleh Azreen Keria

See author's posts


Tetap guna pasport masuk Sarawak

PENJELASAN… Datuk Sharifah Hasidah Sayeed Aman Ghazali ketika wartawan selepas Program Break Off Samarahan 2022 di Aiman Mall, Kota Samarahan, semalam.

SAMARAHAN: Sarawak tetap  dengan pendiriannya untuk mengenakan penggunaan pasport bagi penduduk Semenanjung yang memasuki negeri ini.

Timbalan Menteri di Jabatan Premier Sarawak (Undang-Undang, Perjanjian Malaysia 1963 (MA63) dan Hubungan Negeri-Persekutuan), Datuk Sharifah Hasidah Sayeed Aman Ghazali berkata, hak imigresen itu terkandung dalam MA63.

“Orang nak soal, biarlah. Tetapi kita tetap dengan pendirian kita supaya perkara ini yang telah dipersetujui masa kita menandatangani MA63 akan tetap kita teruskan dan perjuangkan,” katanya.

Beliau berkata demikian selepas majlis perasmian ‘Break Off Samarahan’ di perkarangan parkir kereta Aiman Mall Kota Samarahan di sini, semalam.

Beliau mengulas mengenai penggunaan pasport bagi penduduk Semenanjung  memasuki Sabah dan Sarawak seperti dibangkitkan wakil rakyat di Parlimen baru-baru ini dan viral di media sosial.

Hasidah menjelaskan, penggunaan pasport adalah hak Sarawak seperti termaktub dalam MA63 bagi mempertahankan hak imigresen negeri ini.

“Maksudnya kita tidak mahu hak imigresen Sarawak dipersoalkan kerana ia merupakan perkara yang tidak boleh dirunding di bawah MA63.

Oleh MOHD NEENATUL AIZAL

See author's posts


Pihak pengawal selia digesa bantu pelaksanaan Belanjawan 2021

KUALA LUMPUR: Pelaksanaan Belanjawan 2021 semasa tempoh pandemik Covid-19 adalah mencabar susulan wujud ketidaktentuan kerana perniagaan seperti kelaziman tidak lagi dapat beroperasi.

Ketua Pengarah Perbadanan Produktiviti Malaysia (MPC), Datuk Abdul Latif Abu Seman berkata, pihak pengawal selia pula perlu membantu perniagaan menerusi pengawalseliaan berkesan sebagai sebahagian norma baharu.

Beliau berkata, pengawalseliaan yang berkesan adalah perlu untuk memacu pelaburan; memperkukuh sektor strategik khususnya peralatan perubatan, e-dagang, logistik dan teknologi pendidikan; selain menambah baik akses kepada pembiayaan.

“Kita perlu memastikan ekonomi terus berkembang, dengan penciptaan pekerjaan dan kesinambungan perniagaan semasa tempoh yang amat tidak menentu ini,” katanya dalam kenyataan semalam.

Beliau berkata daripada perspektif dasar awam yang lebih baik, agenda amalan pengawalseliaan baik (GRP) dimiliki Malaysia terus relevan untuk mengembalikan pertumbuhan ekonomi, mempertingkat produktiviti dan daya saing negara.

“Usaha GRP untuk meningkatkan kualiti peraturan baharu menerusi analisis kesan pengawaseliaan dan kajian semula peraturan sedia ada akan mengurangkan kos pengawalseliaan bagi menjalankan perniagaan, membantu menambah baik iklim perniagaan di samping menyokong perdagangan dan pelaburan,” katanya.

MPC turut menggesa kerajaan Persekutuan, negeri dan pihak berkuasa tempatan supaya komited dalam melaksanakan GRP dan meneliti semula proses pelaksanaan pengawalseliaan semasa.

Sekiranya perlu, pelaksanaan itu boleh disusun semula agar lebih cekap, mudah dan dapat mengurangkan kos pematuhan tanpa mengkompromikan keselamatan, kesihatan, alam sekitar serta perkhidmatan atau komiditi awam untuk memudahkan dan mempercepatkan proses penyampaian perkhidmatan kerajaan ke arah merealisasikan matlamat Belanjawan 2021, menurutnya.- Bernama

See author's posts


KEMENANGAN GPS BERMULA DI GEDONG

GEDONG: Kemenangan pertama Gabungan Parti Sarawak (GPS) pada Pilihan Raya Negeri (PRN) ke-12 dapat dikecapi di kerusi Dewan Undangan Negeri (DUN) Gedong.

Ketua Menteri Datuk Patinggi Tan Sri Abang Johari Tun Openg yakin ia akan membawa kepada kemenangan gabungan itu di kerusi-kerusi DUN lain.

Beliau turut menzahirkan terima kasih kepada bekas penyandang Dewan Undangan Negeri (DUN) Gedong, Datuk Mohd Naroden Majais kerana setia bersama beliau.

“Saya ucapkan terima kasih kepada Naroden (Datuk Mohd Naroden Majais) tetapi Naroden satu bagusnya, dia ada pantun (ketika berucap). Mesti pantunnya anak berkonang-konang. Saya ubah sikit lah daripada Naroden.

“Anak bekut terkonang-konang, nikik (naik) basikal pergi kampung, 18 hari bulan  (Disember) kita menang, mula dari Gedong.

“Jadi saya ucap terima kasih kepada semua, pada 18 (Disember) kita keluar, ikut prosedur operasi standard (SOP) dan beri kemenangan kepada Gedong ini.

“Jadi Gedong menang, tempat lain pun menang dan kita akan meneruskan usaha yang dirancang di situ,” katanya.

Ketua Menteri yang juga Pengerusi GPS berkata demikian ketika berucap pada Majlis Tinjauan Mesra di Kampung Semalatong, di sini semalam.

Oleh JEAKQLEYN YACHO

See author's posts


Dayak, Iban Borneo

DIB Tusun Ke-42

IBAN ENGGAU MELAYU NADAI KALA BEMUNSUH

Seduai bejalai nurun bukit, niki bukit, nujah emperan neresa babas, mansa kampung lalu niti ninting ulu Sungai Puan enggau ulu Paku. Enda lama udah nya hari pan nyau jauh lemai lalu petang. Seduai pan ngiga endur ngaga langkau arau endur bemalam ba Bukit Buluh. Tumu pagi nya seduai pan mupuk baru ari Bukit Buluh niti tinting antara Sungai Gerenjang enggau Sungai Krian sereta Sungai Randau nuju Bukit Tangga Sadau nyentukka ngagai Bukit Medang. Ari nya seduai bejala baru nuju Bukit Lubang Remaung ti alai seduai bemalam baru kedua malam.

Malam nya Jantan tinduk enda jauh ari lubang gua. Maya ti tinduk nya iya bisi mimpi meda seiku indu benung duduk semak iya.

“Ari ni penatai seduai tu, unggal,” pia ku indu nya.

“Kami duai Sapitan tu datai ari Ulu Paku. Nya mih kami tu pulai ari Bukit Buluh laban ti deka meratika pengelikun menua kami tu. Engka bisi munsuh deka ngachau menua kami,” ku timbal Jantan.

“Oh pia…! Anang irau nuan, unggal. Nadai seiku munsuh ulih tama menua Ulu Paku tu ari diatu nyentuk ke ila. Aku tu mih  Antu Bunsu Remaung ti nyaga menua Ulu Paku tu ari munsuh,” pia ku timbal indu nya tadi.

Jantan pan tedani. Agi belala berandau enggau indu nya. Asai ke ukai mimpi, ku iya bejaku dalam ati.

Amai ga mimpi Jantan nya. Kenu ku orang tuai, udah Linggir “Mali Lebu” ti ngayau Baketan di Sugai, Julau bala munsuh nya deka bebalas lalu ngayau orang Paku. Ba tengan jalai ke Ulu Paku bala bujang berani munsuh nya tadi kena rampit penyakit gemulut. Mayuh sida mati lalu sida ke agi idup nikal mulaika diri. Pengamat ti kedua iya nya; lebuh perintah deka ngayau Linggir “Mali Lebu” di Ulu Paku  taun 1843 enggau taun 1849 bala Rajah semina ulih ngampil naka Nanga Anyut, iya nya di ili menua Jantan maya nya.

BAKETAN, SERU ENGGAU IBAN

Lebuh Mawar nyadi Tuai di Bangat enggau Ili Layar, Baling nya siku bujang berani ti regas amai di Ulu Skrang. Baling suah ngayau bebalas ba bala Baketan Skrang ti udu ngachau bala Iban ti ngasu beburu di kampung. Nya alai mayuh bala Baketan Skrang rari ke Kanowit lalu diau sebelah menua Sungai Ensiring, Sungai Mujok enggau Sugai di Sungai Julau. Udah Baling parai tuai, anak menyadi iya Nyaru anak Bakar nganti iya. Nyaru agi bedendam lalu ngayau bansa Baketan Paku di Nanga Deran. Kayau Nyaru tu nyadi maya jeman Uyut “Bedilang Besi” nyadi Tuai di Paku Ili enggau sungai Anyut. Maya nya Iban Ulu Paku nadai Tuai udah parai Blaki ti dibunuh bansa Seru. Maya nya anak Blaki ti benama Bayang seduai  Ugap, agi biak amai deka nyadi Tuai. Nya mih kebuah, maya Awan di Padeh deka ngambi Lada ti agi nembiak gamal, ulih diterima Bayang seduai Ugap sereta bala kaban belayan seduai, nyengkaum aya sida Uyut “Bedilang Besi”.

Ku iya, menua Ulu Paku mesti ditanka ari ti dialahka bansa Seru ari Krian ti selalu ngayau kin. Maya nya Uyut “Bedilang Besi” ninggalka bala anak menyadi iya nya laban ti nguaika bini iya Nangku anak Tuai Iban Paku Ili enggau Sungai Anyut.

Udah ti ngalahka Baketan Nanga Sungai Deran, Nyaru pindah ari Ulu Skrang ke Paku nitihka anak iya Libau. Maya nya Nyaru seduai Libau sama ukai tuai, sebedau anak Libau ti benama Kaya jadi enggau Sawai anak Lada seduai Awan. Sawai nya peturun aki iya Busu, apai Uyut “Bedilang Besi”. Menyadi Nyaru ti benama  Rabiah nya indai Mujah “Buah Raya” ti pindah ari Paku lalu nyadi Tuai bansa Iban di Kanowit ti tebilang.

Udah Kaya parai, anak iya ti benama Jantan nyadi Tuai Ulu Paku. Udah iya nyau tuai bendar, Jantan ngasuh semua anak iya ninggalka bilik iya magang awakka tau nyadi Tuai ba rumah panjai ti bukai nebing sungai Ulu Paku baka tu: Libau “Buban” bedau nguan sebilik enggau Jantan di Nanga Samu. Saing nirika rumah panjai di Jukun. Laus seduai laki iya ti benama Lanchang patut diau di Nanga Buong, lalu Kadir seduai Langan patut diau di Danau.

Udah Jantan parai tuai, anak iya Libau “Buban” nyadi Tuai di Ulu Paku. Libau ukai bujang berani baka apai iya, tang iya rurus ati sereta landik megai nembiak iya. Lebuh Libau nyau tuai bendar, Kadir, Danau enggau Langan beserara ari pangan diri. Kadir enggau bala nembiak iya diau di Penom. Danau diibun anak iya ti benama Unchi. Langan nirika rumah panjai di Meroh, semak Ulu Paku. Kira-kira maya nya mih anak Libau ti benama Kaya II enggau Ugat bebini. Kaya II agi sebilik enggau apai iya lalu Ugat nguaika bini iya lalu sebilik enggau entua iya Langan di Meroh. Menyadi indu sida ti benama Jata belaki jadi enggau Kadir anak Orang Kaya Linggang di Rimbas. Udah iya belaki, Jantan ninggalka bilik apai iya lalu diau kediri ba rumah panjai nya mega laban aya iya Saing pindah ari Jukun ke  Batu Genting.

KEBUAH DAYAK IBAN CHARUT

Nya mih, maya Dayak Iban datai di Sarawak, menua tu agi dipegai Sultan Berunei enggau Sultan Johor. Maya nya sekeda pemesai-pemesai Sultan  enda rurus ati sereta ngambi peluang ngindik sereta munuh bala Iban ti dikumbai sida enggai mayar pupu. Indu bansa Dayak, Iban ti bajik-bajik diambi sida ke gundik  indu simpan. Nya ti ngasuh bala tuai-tuai kayau Iban baka Unggang “Lebur Menua”, Orang Kaya Pemancha Dana “Bayang” ringat lalu malas dendam ngayau sebelah menua nebing tasik nyentuk ke Sambas di Kalimantan, Indonesia. Bala Iban ti ngayau tu pan ukai ari penemu diri empu aja, tang ari asuh lalu ditulung Orang Panggau –Gelong lebih agi Sempurai “Bungai Nuing”, Kumang enggau Kelinah “Indai Abang”. Nama kebuah baka nya? Engka sida Antu Bunsu Petara tu agi ingatka diri ti datai ari peturun Bejie seduai Sengalang Burong, kini?

Jeman Perintah Raja Brooke bansa Dayak Iban charut  enggau diri sebansa Dayak Iban. Sekeda tuai kayau Dayak Iban nyau bemunsuh enggau pangan diri baka: Bantin “Ijau Lelayang” enggau Ngumbang “Berauh Langit”;  Libau “Rentap” enggau OKP Nanang enggau ti bukai. Taja pia, sida enda bedendam laban sida nemu sida semina bemunsuh enggau Perintah Raja Brooke, ukai bemunsuh enggau bansa diri Dayak Iban. Nya alai, penyarut nya enda ulih nyekat bansa Dayak Iban ti betuaika Mujah “Buah Raya” berimba bumai betaun lalu diau mendam di serata menua sungai Batang Rajang. Jeman Raja Charles Brooke bansa Dayak Iban majak  begigaka menua baru lalu bempu menua sebelah Mukah, Balingian, Bintulu, Miri, Lawas, Limbang nyentuk ke Berunei enggau Sabah. (Sources of Iban Tradisional History, Benedict Sandin, 1994)

(Betampung ba Tusun Ke-43 minggu nyin ila)

Nya mih asal penatai sekeda ari bansa Dayak “Ibanic Group” ti bukai ke menua Sarawak, ti bekaul jaul segulai sejalai enggau bansa Melayu Sarawak ari jeman kelia. Kenyau ari kelia dalam sejarah Sarawak, bansa Dayak (Iban) enda kala bemunsuh enggau Melayu Sarawak. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ ke dulu  mungkal  nanjar bansa Iban maya sida bepindah ngiga menua baru endur bumai betaun.

Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Ditulis Harry Usup Umbar (B.Sc Hons. Human Development,UPM)

See author's posts


Rezeki ‘sepit biru’ di Sg. Sibuti

BEKENU: Bekenu kini musim udang dan ramai kaki pancing turun sungai untuk memancing udang di kawasan hulu dan hilir Sungai Sibuti semalam.

Abdullah Jeffrie, 30 an ketika dihubungi semalam berkata, aktiviti memancing tidak mengambil masa lama sekitar tiga jam di kawasan hulu Sungai Sibuti.

“Cuacu memancing sangat baik, cuma kehabisan umpan dan hasil pancing hampir sekilogram sahaja, begitu juga dengan rakan seperahu.

“Aktiviti memancing udang pada hujung minggu di sini sangat seronok dan walaupun tidak mendapat hasil yang banyak,” jelasnya.

Tambahnya, terdapat ramai kaki pancing udang turun mencari rezeki dan didapati lebih lima buah perahu menuju ke hulu sungai.

Kawasan yang paling menarik memancing udang ialah di sebelah hulu, ramai rakan pancing mengatakan bahawa kawasan di hilir tidak begitu memuaskan, ujarnya lagi.

Selain itu, difahamkan bahawa di Sungai Niah turut ramai kaki pancing udang turun mencari rezeki masing-masing dengan menyewa perahu penduduk di situ.

Utusan Sarawak turut difahamkan bahawa harga udang galah (apel/sepit biru) di Bekenu adalah sekitar RM80 hingga RM90 sekilogram.

Oleh Adum Liu

See author's posts


NOVEL: ENSERA WAT BUJANG SUGI

Tusun Ke-10

BESEMEKIH ENGGAU BEBIAU

LEKAKA cherita sida Ibu Indai Rimbu ke pulai ngambi indu sesempa makai pinang awakka ngadingka berita Endu Ulit Pinang Tembawai, Endu Mentemut Gegiut Tisau Jalai. Nya ga indai Endu Dara Semanjan Begeman Ujung Dabung, Dara Bagau Ke Nyerengau Baruh Rekung, Dara Bajik ke Begilik Panggal Lampung.

“Au dih lantang ke memekang anak aku, kati alai nuan baka nya?  Semua belayan kaban dara orang bejalai semua magang-magang. Semina nuan dih lantang dara mereti, ke bedau tinduk di retuk papan pengani, tak bedau merampau tusah ati. Dini pan nuan tau enda bejalai kin enggaika nuan dikumbai orang nyeni laki orang. Enti nuan bejalai lantang, nuan anang enda ngena pekayan enggi nuan chukup macham nadai ketimpang, ngena perengka nuan enda jena baka, baka ke maya mansa ngabang,” ku Endu Ulit Pinang Tembawai.

Dia Endu Semanjan lalu besikap bepekayan chukup amat nadai ketimpang. Aduka iya gamal luar baka tikal lambar dendang. Aduka iya gamal mit ke ulih kepit tantai sengkidang. Nya alai aduka iya anak mua manah baka kena panjah rajah minyak pemandang.

Nya dih gaya Endu Semanjan ke ka bejalai ngagai Lengunai Dara Sedinang. Dia iya lalu ngebuka pintu ke lalu tetukang. Dia dih lesung dipeda tetanggung selundang luntang. Alu nyau selebubu abis melintang ba tempuan ke nyeruran rumah panjang. Iya lalu ngebakka pintu sida Apai Rimbu ke belagu gaga tukang. Iya enda chamang-chamang lalu ensaraka indu mayuh orang ke betubuh duduk bepangkang. Iya tak lalu duduk berimbai enggau Lengunai Dara Sedinang. Dia iya lalu bejaku.

“Au dih kau Saum. Tentu lelak nuan sehari tu Saum ikak tulang laban jenti nuan Saum, keras belaki nguai ke orang,” ku iya nganu Endu Sedinang.

Dia Sedinang lalu bemua malu didinga orang semua duduk lelendu. Mua iya tak asai ke tebal agi ari gerugu galang melintang. Tak bemua lain asai Sedinang Dara Pandai, digaga iya munyi nya enggau temenggai dabung jarang. Iya tak lalu enda nyaut.

“Au dih Sedinang. Nuan ngetau padi, aku ngetau jambai. Nuan, Sedinang, belakika Sugi tang aku ke empu ambai,” kemah ku jaku Semanjan.

Orang mayuh, orang banyak tak nadai engkeretik magang-magang. Tak tembu ngemataka pengawa Semanjan enggau Endu Dara Sedinang. Semanjan pan bejaku baru.

“Au dih Sedinang Saum. Nuan ga datai di menua kami Saum laban ati enggi nuan ke nyeligi mutus kempang. Uji dih tua bepekit pemesai rawai ke berinyai tuang tukang. Sapa enggi tua mit, nya menang, sapa ke besai, nya upang,” ku Semanjan.

“Au Saum. Enti aku mai, Saum, aku enda. Tang enti nuan mai, aku ka,” ku saut Sedinang.

Dia mih Semanjan tak muka rawai iya ke berinyai tuang dagang. Ambi Sedinang lalu pasukka iya ari pala. Peda tak merubus sampai ke tapa kaki ke bekenji nyurung nyingkang.

“Oh, besai rawai nuan tu Saum,” ku jaku Sedinang.

“Nya, alah aku laban nuan Saum. Uji nuan masukka tinchin aku ke besarin tuang dagang,” ku Semanjan ke muka tinchin iya lalu nyuaka nya ngagai Sedinang.

Pasukka Sedinang ari tapa, peda datai di berang.

“Badu nuan agi Semanjan mai Sedinang bepekit pengenyit pekayan chukup magang. Nuan ukai bini Sugi. Endu Sedinang nya ke bini anak lantang aku,” kenu ku jaku Ibu Indai Rimbu.

Semanjan enda bedulika jaku tangkan Ibu Indai Rimbu, nya alai iya agi ga ngasuh Ibu Indai Rimbu mai singkap pinggai jebung diengkah di mua orang ke semuka duduk betugung.

“Tua dih wai, makai perampang pinang beradung,” ku Semanjan. Iya lalu ngempit pinang nya enggau kanit ujung dabung lalu luaka iya di singkap jalung jebung. Peda tak bebatang pinang beradung sigi gendung-gendung baru ngandung nyurungka kerang.

“Peda nuan wai. Kadaka enggi nuan baka nya lagi wai?” ku jaku Semanjan.

Nya alai angkat Ibu Indai Rimbu lalu ngambi sesingkap pinggai mau lalu sua iya ngagai Endu Sedinang. Tak lalu kekah Sedinang dih buah pinang kejatau nya. Empit iya enggau kanit dabung lansau. Udah nya lalu diluaka iya di singkap pinggai mau. Peda batang pinang kejatau tak tinggi sigi giau-giau bebuah mansau chinang-chinang.

“Oh, alah nuan Semanjan,” ku Ibu Indai Rimbu.

SEDINANG NGALAHKA SEMANJAN

Semanjan pan tak lalu enda engkeretik. Iya tak enda nyaut seleka mukut dabung jerantang. Orang pan lalu berengkah bebiau. Tanggung orang tawak ke rerentak raban gendang. Tanggungka orang gung lempung sida Apai Rimbu mesai tudung tibang terentang. Endu Dara Sedinang lalu duduk di atas tawak nya. Angkat Semanjan tak lalu duduk ngimbai Sedinang.

Nya baru orang ngangauka Sugi diau di panggau duduk di ruai. Tama Sugi ke bilik tak lalu duduk nyelepak Sedinang seduai Semanjan.

“Au indai, naka penguntung aku tu indai, nemu beliung enda ulih ngambuh. Naka pemudah aku tu indai bulih peredah, enda ulih ningkuh. Naka pemidik mih aku tu indai, nemu bansik enda betulang. Naka penguntung aku indai nemu apung nyurungka kerang. Naka pengaga mih aku indai, nemu dara ke dua-dua sama sepasang,” kemah ku jaku Sugi.

Dia dih Sedinang tak nyau lain asai. Nyau bemua ga sida mengandai tangkai menimang. Tak nyau malu amat asai Sedinang di baruh kurung perabung rumah entap ba mua orang ke betubuh mayuh amat ke ngijap malik nentang.

BEBIAU MELAH PINANG

Dia orang lalu bebiau. Apai Menchepung Punggu mai selanjau ijau manuk kelabu ke layu iku betugang labang. Iya ke megai selanjau ijau manuk pungka laki bekaki kunchi gelagi benang gudang. Nya alai dibiau iya enggau selanjau manuk menang.

“Dedegi mih aku tu baka kemali laki tumbuh di tisi jalai betulak. Aku tu ka miau Sedinang seduai Sugi, ju ke seduai iya jadi melaki bini mesti bisi anak.

Aku tu miau nadai tempalai leka jaku kelulu nyampau dikenang. Nya alai seduai tu baka pisang bandung tambak, baka tebu bandung anak, baka tubai bandung rarak. Nya alai Sedinang seduai Sugi tu ila begulai bisi anak,” ku biau Apai Menchepung Punggu. Biau pan lalu ngetu naka nya.

Badu orang ke bebiau, orang pulai magang-magang napatka bilik dalam ruang. Tinggal tudah Sedinang begulai enggau ipar iya Rimbu ke bejaku nyampau dikenang. Sida iya pan lalu ngedangka belakang malam hari. Sida ngiga asai buah mimpi. Taja pia, Sugi tak enda pulai ke bilik tang lalu nganyap ngagai Endu Semanjan. Nyau pagi baru iya pulai ngagai panggau tinggi iya ke kediri nadai nenjang. Dinga tak udah nyau berengangai Rimbu ngangau makai. Peda Sugi lalu enda tama ke bilik. Nadai makai ngisi kamai tandan lempuang.

Oleh JANTAN UMBAT

See author's posts


Industri pelancongan rugi RM45 bilion

KUCHING: Industri pelancongan dan budaya mengalami kerugian sebanyak RM45 bilion dari Januari hingga Jun akibat pandemik Covid-19.

Menteri Pelancongan, Seni dan Budaya, Dato’ Sri Nancy Shukri menyifatkan industri pelancongan berada dalam keadaan parah akibat penularan pandemik Covid-19 dan pelaksanaan Perintah Kawalan Pergerakan (MCO).

Pada masa yang sama, kata Nancy jumlah pekerjaan telah menurun sebanyak 1.0 peratus kepada 14.93 juta orang dalam tempoh yang sama tahun lalu menurut Jabatan Perangkaan Malaysia atau DOSM, untuk April 2020 lepas.

“Antara tenaga kerja yang paling terjejas adalah di sektor perkhidmatan seperti penginapan, makanan dan minuman, seni, hiburan dan rekreasi,” jelasnya MOTAC prihatin terhadap pengamal industri untuk menangani kesannya sejak semua aktiviti pelancongan, seni dan budaya terhenti.

Berikutan perkara tersebut, Nancy mengumumkan Malaysia bakal membuka sempadan kepada kepada negara jiran berteraskan garis panduan Kementerian Kesihatan Malaysia (KKM) dan Pertubuhan Kesihatan Sedunia (WHO).

“Pembukaan sempadan dan kebenaran rakyat ke luar hanya melibatkan dua negara iaitu Singapura dan Brunei.

“Namun pembukaannya (sempadan) juga memerlukan kelulusan dari pihak negara lain dan kriteria utama adalah negara berkenaan selamat untuk melancong oleh rakyat kita,” katanya.

Nancy yang juga Ahli Parlimen Batang Sadong berkata demikian pada sidang media selepas Sesi Libat Urus bersama Penggiat Industri Pelancongan, Kesenian dan Kebudayaan Sarawak di Pusat Konvensyen Borneo Kuching (BCCK) semalam.

Nancy akui kementeriannya mengenal pasti pembukaan sempadan adalah cara ransangan ekonomi negara paling pantas namun Ketua Pengarah Kementerian Kesihatan Malaysia, Datuk Dr. Noor Hisham Abdullah masih mengadakan rundingan dengan beberapa wakil negara lain untuk mendapatkan padangan dan keperluan masing-masing.

Sementara itu, Nancy berkata, Kementerian Pelancongan, Kesenian dan Kebudayaan (MOTAC) menyediakan geran untuk kegiatan promosi dan pemasaran pelancongan domestik bagi membantu pemain industri pelancongan tempatan.

Malahan, kata Nancy MOTAC turut memperkenalkan dana khas untuk pelancongan bagi mendukung perkembangan pengusaha pelancongan kecil dan sederhana yang diuruskan SME Bank dengan menawarkan pinjaman dari RM50,000 hingga RM10 juta mengikut potensi projek.

Selain itu, ujarnya pengecualian lesen bayaran untuk pengendali pelancongan, agensi pelancongan dan pemandu pelancong, diskaun 40 peratus untuk kompaun yang dikeluarkan oleh kementerian sebelum 31 Disember 2020.

Pada masa yang sama kata, NancyMOTAC juga akan memperhebatkan aktiviti perhubungan awam dan promosi media sosial termasuk kolaborasi dalam talian dengan pihak berkepentingan.

“MOTAC juga akan memperkukuhkan inisiatif pelancongan domestik di bawah kempen Cuti-Cuti Malaysia melalui agensi pelancongan,” tegasnya.

Turut hadir, Menteri Pelancongan, Kesenian dan Kebudayaan, Datuk Abdul Karim Rahman Hamzah.

Oleh Diyana Samsuddin

See author's posts


Perihal guru besar dan ‘scammer’

KECOH seluruh negara apabila wang tunai bantuan awal persekolahan berjumlah RM109,000, yang diperuntukkan untuk sebuah sekolah di Beranang, Selangor hilang dilarikan perompak Isnin lalu. Wang yang dikeluarkan oleh guru besar sekolah di pekan Semenyih pada 10.00 pagi itu, sepatutnya diagihkan kepada pelajar keesokan hari iaitu Selasa.

Pekan Semenyih lebih kurang sebesar bandar Sarikei tetapi berkembang maju sejak beberapa tahun kebelakangan ini, dan jalan raya sentiasa sesak terutama pada waktu pagi dan petang kerana menjadi laluan alternatif dari Kuala Lumpur/Putrajaya/Bangi ke Negeri Sembilan dan sebaliknya.

Khabarnya, guru besar yang berseorangan itu meletakkan wang di bawah kerusi penumpang hadapan, sebelum menuju ke kedai makan bersebelahan bank untuk membeli minuman. Menurut laporan media, selang hampir 10 minit apabila kembali ke kenderaan, guru itu mendapati cermin keretanya dipecahkan di bahagian kanan kerusi penumpang belakang, dengan beg berisi wang tunai itu hilang.

Kes itu menjadi viral di media sosial dengan ribuan komen nitizens. Ada yang kata, guru besar itu cuai, ada yang mempersoalkan mengapa tiada eskot dan tidak kurang pula melontarkan idea kemungkinan ada konspirasi. Namun, semua itu kita serahkan kepada polis yang sedang menyiasat kes. Selagi belum terbukti apa-apa, ia masih bersifat andaian.

Apa yang pasti seperti kata Menteri Pendidikan, Fadhlina Sidek, terdapat pelanggaran prosedur operasi standard (SOP) kewangan sewaktu pengeluaran wang bantuan awal persekolahan berjumlah lebih RM100,000 itu.

Menurut tatacara pengeluaran wang tunai yang dikeluarkan Kementerian Pendidikan, pengeluaran wang tunai hingga RM10,000 oleh pengetua atau guru besar hendaklah diiringi dua guru atau mendapatkan perkhidmatan pengiring daripada polis jika mengeluarkan wang tunai melebihi RM10,000.

Tetapi menurut Ketua Polis Daerah Kajang, Asisten Komisioner Mohd Zaid Hassan, berdasarkan keterangan guru besar terbabit, mangsa yang berpengalaman 10 tahun mengendalikan transaksi pengeluaran wang tidak membuat sebarang permohonan polis pengiring kerana sudah biasa melakukan sebegitu. Ini yang pelik sedikit.. 10 tahun langgar SOP.

Namun, perkara seperti ini biasa berlaku di negara kita….tidak ikut peraturan tetapi bila sesuatu insiden tidak diingini berlaku, semua terbongkar sekali gus menyerlahkan kelemahan selama ini. Bila kes dah senyap dan berlalu, semua lupa balik pasal SOP dan bila berlaku lagi, bermulalah episod tuding jari.

Untuk pengetahuan, bermula 2023 ini semua murid tanpa mengira status pendapatan ibu bapa akan menerima bantuan bernilai RM150 seorang bagi meringankan beban ibu bapa membuat persediaan sesi baru persekolahan.

Namun, penulis tertarik dengan kenyataan Presiden Kesatuan Guru Bumiputera Sarawak (KGBS), Zulkiflee Sebli yang menyarankan Kementerian Pendidikan (KPM) untuk melantik mana-mana bank komersial sebagai pihak yang menyalurkan bantuan  awal persekolahan kepada murid sekolah di seluruh negara. Ini kerana katanya, bantuan yang diberikan setiap tahun kepada murid sekolah telah menjadi bebanan kepada pihak sekolah terutama guru untuk menyalurkannya kepada murid.

“KGBS bersyukur atas bantuan yang diberikan kerajaan tetapi kami agak terkilan kerana pihak sekolah dan guru dibebankan dengan tanggungjawab dan risiko dalam menyalurkan bantuan ini. Dengan jumlah wang tunai yang besar hingga beratus ribu, guru berdepan risiko keselamatan apabila berurusan dengan pihak bank dan juga sewaktu mengagihkan bantuan berkenaan.

“Jumlah wang yang begitu besar juga mendedahkan sekolah kepada bahaya dan risiko keselamatan. Jumlah wang tunai yang banyak terpaksa disimpan di dalam peti besi sekolah akan menambah risiko sekolah dipecah masuk dan juga samun.

“Walaupun ada SOP pengeluaran yang diberi oleh KPM, ia tetap memberi risiko tinggi kepada guru. Justeru, kita berharap dengan melantik bank-bank komersial ini, bantuan tunai dapat diagihkan terus melalui akaun bank ibu bapa atau penjaga murid-murid. Cadangan itu sekali gus dapat mengurangkan risiko wang dirompak selain mengurangkan bebanan tugas guru,” katanya.

Namun, ada juga nitizen yang tidak bersetuju dengan cadangan itu dengan alasan – tiada bank di kawasan luar bandar dan pedalaman. Jika ada pun, kena pergi ke pekan atau bandar terdekat yang juga menelan belanja.

Untuk ‘menang-menang’, mungkin sesuai hantaran wang tunai untuk murid pedalaman dengan syarat patuh SOP iaitu perlu ada eskot jika guru besar pergi ke bank, manakala bagi murid di kawasan bandar dan pinggir bandar, dimasukkan wang itu ke akaun ibu bapa mereka.

Apapun, mungkin pihak berkepentingan ada cadangan yang lebih konkrit – mengelak risiko guru membawa jumlah wang yang besar dan memudahkan ibubapa mendapatkan duit bantuan awal untuk anaknya.

Rasanya tiada masalah besar jika dimasukkan ke dalam akaun bank ibu bapa. Runggutan seperti ini juga pernah timbul sebelum ini apabila kerajaan memperkenalkan Bantuan Rakyat 1Malaysia (BR1M) yang kemudian dikenali sebagai Bantuan Sara Hidup (BSH), Bantuan Keluarga Malaysia (BKM) dan terbaharu, Sumbangan Tunai Rahmah (STR).

Empat Perdana Menteri, empat nama bantuan itu ditukar lain. Bila PM ke-11 suatu hari ini nanti, entah apa nama pula.

Bagaimanapun, semalam, Menteri Pendidikan Fadhlina Sidek berkata, kementeriannya akan menambah baik proses pembayaran wang bantuan awal persekolahan termasuk memasukkan terus ke dalam akaun bank murid atau ibu bapa mereka supaya lebih selamat dan menjimatkan masa. Beliau mengambil maklum semua cadangan yang dikemukakan pelbagai pihak berhubung proses pembayaran wang bantuan awal persekolahan itu sebanyak RM150 bagi setiap murid.

SCAMMER

Salah satu scam paling popular di Malaysia kebelakangan ini ialah kes Macau Scam selain banyak lagi jenis penipuan lain seperti Love Scam. Macau Scam ini bermula dengan panggilan telefon. ‘Scammer’ akan menyamar sebagai pegawai polis, pegawai bank, pegawai Lembaga Hasil Dalam Negeri (LHDN) atau lain-lain.

Ada juga teknik di mana pelaku akan menggunakan Suara Melalui Protokol Internet (VoIP) untuk menyamar suara daripada nombor tempatan yang biasa didengari oleh mangsa. Kemudian scammer akan meminta mangsa memindahkan sejumlah wang ke akaun pihak ketiga.

Tetapi yang hairannya mengapa masih ramai yang terperangkap sedangkan saban hari polis memberi nasihat kepada orang ramai supaya lebih berhati-hati apabila menerima panggilan telefon daripada nombor yang tidak dikenali. Yang lebih menyedihkan mangsanya pula terdiri daripada golongan terpelajar termasuk pensyarah, selain guru dan pegawai kerajaan.

Sesetengahnya berputih mata apabila wang simpanan habis, simpanan dalam Kumpulan Wang Simpanan Pekerja (KWSP) hampir habis kesemuanya.

Berdasarkan statistik, kes penipuan siber di Sarawak semakin berleluasa sejak kebelakangan ini hingga membabitkan mangsa kerugian jutaan ringgit. Pesuruhjaya Polis Sarawak, Dato Mohd Azman Ahmad Sapri berkata golongan pertengahan umur, pesara, wanita bekerjaya, golongan elit dan pelajar institusi pengajian tinggi antara mangsa sindiket penipuan dikenali sebagai Macau Scam, Love Scam dan pinjaman tidak wujud itu.

Jumlah laporan tertinggi  dibuat setakat ini melibatkan Macau Scam ialah 246 kes dengan kerugian mencecah RM13 juta.

Kita harap kesedaran orang ramai mengenai kewujudan sindiket ini dan perlu lebih berhati-hati.

Selamat Tahun Baharu Cina dan Gong Xi Fa Chai kepada masyarakat Tionghoa yang disambut hujung minggu ini.

* Penulis adalah Penasihat Eksekutif Editorial Utusan Sarawak

See author's posts


Rumah Anthony terima sumbangan bekalan makanan

SARIKEI: Rumah Anthony, Simpang Koko, Sungai Paoh telah menerima sumbangan bekalan makanan dari Ahli Dewan Undangan Negeri (ADUN) Repok, Dato’ Sri Huang Tiong Sii.

Sumbangan bekalan makanan ke rumah panjang tersebut dihantar oleh wakil Huang pada Jumaat.

Jurucakap Pusat Khidmat Repok berkata, Rumah Anthony adalah sepanjang 21 pintu yang didiami lebih kurang 50 penduduk.

“Rumah Anthony di bawah Perintah Kawalan Pergerakan Diperketatkan (PKPD) bermula 25 Jun hingga 11 Julai 2021.

“Oleh itu, bagi membantu meringankan beban yang ditanggung oleh penduduk, ADUN Repok menyumbangkan sumbangan bekalan makanan kepada mereka,” katanya.

Jurucakap tersebut berkata demikian ketika dihubungi pemberita, pagi semalam.

Ujarnya, antara barangan bekalan makanan yang dihantar ialah beras, minyak masak, telur, mee segera dan sebagainya.

Sehubungan itu, Huang berharap penduduk sentiasa bersabar dan mematuhi arahan PKPD.

“Beliau juga berpesan supaya penduduk sentiasa mengamalkan norma baharu dalam kehidupan seharian.

“Selain itu, beliau berharap penduduk rumah panjang tersebut mematuhi Prosedur Operasi Standard (SOP) bagi mengekang penularan wabak Covid-19,” ujarnya.

Oleh EARL ANEK

See author's posts


Iraq terima lebih 100,000 vaksin

BAGHDAD: Iraq pada Ahad menerima sumbangan lebih 100,000 dos vaksin Covid-19 keluaran AstraZeneca dari Itali, kata Tabung Darurat Kanak-Kanak Antarabangsa Pertubuhan Bangsa-Bangsa Bersatu (UNICEF).

Lebih empat juta orang di negara itu atau kira-kira 10 peratus daripada 40 juta penduduknya telah menerima sekurang-kurangnya satu dos suntikan Covid-19, menurut Kementerian Kesihatan Iraq.

Sumbangan itu adalah menerusi Covax iaitu program antarabangsa untuk menyalurkan vaksin pandemik itu ke negara-negara yang kurang maju di dunia.

Menurut UNICEF, sumbangan itu adalah yang pertama dihantar menerusi Covax selepas 15 juta dos dijanjikan akan dihantar ke negara-negara tidak maju di dunia.

Covax yang disokong oleh Pertubuhan Kesihatan Sedunia (WHO) mempunyai matlamat iaitu untuk mengedarkan vaksin Covid-19 ke negara-negara yang berpendapatan rendah.

Ia merupakan kumpulan vaksin ketiga yang dihantar ke negara itu menerusi program tersebut.

Iraq memulakan program vaksinasi ke atas penduduknya pada bulan Mac lalu dengan menggunakan vaksin keluaran Pfizer-BioNTech, AstraZeneca dan Sinopharm.

Negara itu mencatatkan lebih 1.9 juta kes Covid-19 dan hampir lebih 21,000 kematian sejak permulaan pandemik itu pada hujung tahun 2019. – AFP

See author's posts


PENYERAHAN DOKUMEN… Menteri di Jabatan Perdana Menteri (Ekonomi) merangkap Ahli Parlimen JeliDatuk Seri Mustapa Mohamed (dua, kanan) menyaksikan Pengarah Jabatan Kerja Raya (JKR) Kelantan Ir MohdSuhaili Ismail (kanan) menyerahkan dokumen projek JKR Kelantan kepada Pengarah Kementerian PembangunanLuar Bandar negeri Kelantan Nasrul Haqiim Mohd Nasir (kiri) pada majlis penyerahan dan perasmian projekmembina jalan dari Chedok ke Nibong Bukit Bunga, Jeli, baru-baru ini. •Foto BERNAMA

JELI: Ekonomi negara dijangka terus berkembang pada tahun ini dan melepasi paras sebelum pandemik Covid-19 pada suku tahun 2022 dengan mengambil kira pelbagai petunjuk ekonomi utama yang menunjukkan momentum pemulihan lebih kukuh.

Menteri di Jabatan Perdana Menteri (Ekonomi), Datuk Seri Mustapa Mohamed berkata, prospek pertumbuhan bagi tahun 2022 dianggarkan berkembang antara 5.5 peratus dan 6.5 peratus selari dengan unjuran pertumbuhan oleh Tabung Kewangan Antarabangsa (IMF) iaitu sebanyak 6.0 peratus dan Bank Dunia (5.8 peratus).

“Antara petunjuk ekonomi utama yang menunjukkan momentum pemulihan ialah  Indeks Pengurus Pembelian (PMI) yang melepasi paras nilai ambang iaitu 50.5 pada bulan lepas dan Indeks Pelopor yang meningkat sebanyak 1.7 peratus pada November 2021.

“Selain itu, Indeks Keyakinan Perniagaan (BCI) mencatatkan 122 mata pada suku keempat 2021 menunjukkan prospek pertumbuhan ekonomi yang lebih baik,” katanya kepada pemberita selepas merasmikan Projek Bukit Bunga Bypass di Bukit Bunga di sini, baru-baru ini.

Mustapa yang juga Ahli Parlimen Jeli berkata, pasaran buruh turut semakin pulih dengan kadar pengganguran berkurangan kepada 4.2 peratus pada Disember tahun lepas.

“Setakat ini, sebanyak RM75.6 bilion telah diperuntukkan untuk melaksanakan 6,755 projek pembangunan di bawah Rancangan Malaysia Ke-12 (RMK-12) iaitu lebih tinggi daripada RM69 bilion yang diluluskan pada tahun lepas,” katanya.- Bernama

See author's posts


Ahli politik harus fokus bantu rakyat

KUCHING: Setiausaha Pemuda Parti Rakyat Bersatu Sarawak (SUPP), Milton Foo berkata, rakyat sudah jemu dengan pergolakan politik di negara ini dan ahli politik sebaliknya harus memberi fokus untuk membantu rakyat yang sedang mengalami kekangan ekonomi.

Beliau berkata, politik akan lebih bererti sekiranya rakyat mendapat manfaat dan bukannya untuk ahli politik yang mempunyai agenda sendiri.

“Rakyat ingin melihat kerajaan persekutuan dan negeri melakukan sesuatu faedah untuk mereka dengan memberi bantuan kewangan menerusi agensi kerajaan seperti yang diumumkan.

“Masa adalah penting dan keberkesanan pengedaran bantuan sememangnya ditunggu-tunggu oleh rakyat,” kata Foo yang meminta pihak pembangkang, terutamanya DAP supaya berjuang untuk rakyat dan memastikan golongan yang memerlukan mendapat bantuan kewangan ini.

Beliau telah menerima senarai nama daripada 40 penjaja berlesen dari Pasar Kenyalang yang masih belum menerima Bantuan Khas Sarawakku Sayang (BKSS) berjumlah RM750 seorang bagi kumpulan pertama.

“Senarai nama ini telah diberi kepada agensi yang berkenaan untuk tindakan seterusnya dan saya percaya mereka yang masih belum menerima BSKK akan diberi pertimbangan sewajarnya dan menerima bantuan ini,” kata Foo.

Oleh Connie Chieng

See author's posts


Adam Radlan didakwa lagi kes rasuah Jana Wibawa

KUALA LUMPUR: Timbalan Ketua Bahagian Bersatu Segambut, Adam Radlan Adam Muhammad sekali lagi didakwa di Mahkamah Sesyen di sini hari ini atas pertuduhan meminta rasuah berjumlah RM2 juta berhubung projek Jana Wibawa.

Adam Radlan, 42, yang juga ahli perniagaan mengaku tidak bersalah selepas pertuduhan terhadapnya itu dibacakan di hadapan Hakim Azura Alwi.

“Faham pertuduhan dan mohon dibicarakan,” kata tertuduh yang bersut biru.

Mengikut pertuduhan, Adam Radlan didakwa secara rasuah meminta suapan wang berjumlah RM2 juta daripada Lian Tian Chuan sebagai upah untuk tertuduh kerana membantu syarikat Nepturis Sdn Bhd mendapatkan projek Ibu Pejabat Daerah Klang Utara, Selangor daripada Kerajaan Malaysia bernilai RM141 juta.

Kesalahan itu didakwa dilakukan di sebuah restoran di Publika, Damansara sekitar Januari 2022.

Pertuduhan mengikut Seksyen 16(a)(A) Akta Suruhanjaya Pencegahan Rasuah Malaysia (SPRM) 2009 dan boleh dihukum di bawah Seksyen 24(1) akta sama yang memperuntukkan hukuman penjara maksimum 20 tahun dan denda tidak kurang lima kali ganda nilai suapan atau RM10,000 atau mana-mana lebih tinggi, jika sabit kesalahan.

Azura kemudian membenarkan tertuduh mengguna pakai jaminan RM300,000 yang ditetapkan oleh Mahkamah Sesyen Shah Alam sebelum ini berserta syarat tambahan sama selain menetapkan 23 Mac untuk sebutan semula kes.

Pada 21 Februari lepas, Adam Radlan mengaku tidak bersalah di Mahkamah Sesyen di sini atas dua pertuduhan meminta dan menerima rasuah membabitkan projek sama manakala pada 22 Februari, dia juga mengaku tidak bersalah di Mahkamah Sesyen Shah Alam atas dua lagi pertuduhan menerima rasuah berjumlah RM4.1 juta berhubung projek serupa.

Sebelum ini, Timbalan Perdana Menteri Datuk Seri Dr Ahmad Zahid Hamidi dilapor berkata projek Jana Wibawa ditangguh pelaksanaannya bagi meneliti semula sama ada tatacara perolehannya dibuat mengikut peraturan ditetapkan perbendaharaan.

Menurut Ahmad Zahid yang juga Menteri Kemajuan Desa dan Wilayah, penangguhan projek melibatkan nilai RM5.7 bilion itu dibuat kerana terdapat unsur kaedah perolehan dibuat secara tender terpilih atau runding terus. – Bernama

See author's posts


Kepentingan pendekatan pembangunan akar umbi

PEMBANGUNAN akar umbi dalam konteks ruang masyarakat terpinggir ialah proses membantu menyusun kehidupan yang kurang terbela atau bernasib baik  agar dapat meningkatkan kesejahteraan sosial, ekonomi dan budaya komuniti dalam masyarakat setempat. Hal sesuai untuk membina masyarakat yang adil dan saksama, menyemarakkan demokrasi setempat, dan memakmurkan ekonomi berasaskan ekonomi rakyat melibatkan rangkaian, penyertaan dan pembangunan organisasi. Ia penting untuk membina potensi diri dan komuniti yang lebih baik untuk mencapai kesejahteraan hidup.

Pembangunan akar umbi ialah proses perubahan yang terancang bagi memastikan perubahan sosial berlaku yang memberi kelebihan kepada masyarakat setempat untuk mengadakannya, membina gagasan dan membuat keputusan berdasarkan keperluan setempat. Sudah tentu ini berbeza dengan pendekatan keperluan asas yang menekankan pembangunan atas ke bawah yang dibuat untuk memenangi  isu kemiskinan setempat yang lebih banyak menekankan aspek bantuan atas ke bawah tanpa banyak penglibatan aktif kalangan komuniti itu sendiri.

Misalnya, pendekatan keperluan asas membuat rumah secara percuma bagi orang miskin bagi membasmi isu tanpa kediaman yang selamat dan sempurna. Namun pendekatan pembangunan akar umbi pula memastikan rumah yang dibina tersebut bukan sahaja selesa, akan tetapi jaringan ekonomi yang membolehkan penduduk miskin itu berdikari dan mampu kurang bergantung kepada kepada bantuan kerajaan.

Pendekatan tickle -down juga dikritik sebagai mempunyai sejarah yang panjang dalam pembangunan luar bandar kerana dianggap mengakibatkan pembangunan masyarakat luar bandar yang tidak seimbang kerana warisan daripada pemikiran penjajah yang sengaja memberikan keperluan yang paling asas tanpa memperdulikan keseluruhan pembangunan yang diperlukan oleh rakyat.

Ia juga dilihat sebagai strategi golongan elit berkuasa yang hanya mahu menyelesaikan perkara asas meskipun banyak sumber dikuasai elit di kawasan luar bandar seperti balak, penanaman kepala sawit dan ini dilihat banyak berlaku di negara membangun.

Proses desentralisasi

Apabila proses pembangunan semakin berkembang pesat pada 1980-an dan 1990-an, maka terdapat kecederungan pasaran ekonomi semakin terpisah dengan aktiviti pusat. Hal ini sesuai dengan tuntutan sentimen ekonomi semasa  bahawa tanpa campur tangan kerajaan, ekonomi akan lebih berkesan dan lebih jimat yang sesuai dengan ideologi dan agenda neoliberal.

Ideologi ini berfahaman bahawa pengurangan campur tangan kerajaan dalam aktiviti ekonomi dan sosial, tanpa pengawalan pasaran buruh dan kewangan, perdagangan dan pelaburan akan dapat membina kapitalisme yang mampu membawa kehidupan yang lebih baik.

Faktor politik juga membawa kepada pendekatan pembangunan akar umbi kerana apabila berlakunya pemindahan kuasa membuat keputusan kepada peringkat setempat, maka ini akan lebih mendapat sokongan dan sambutan daripada peringkat tempatan,  ia juga membolehkan keputusan yang lebih baik dalam perkhidmatan dan pembangunan yang memenuhi konsep tadbir urus atau tata kelola yang lebih baik.

Perkembangan ini mula berlaku di negara membangun sama ada negara utara mahu pun negara selatan. Dalam konteks Kerajaan Persekutuan pula negara-negara tersebut sudah mula lebih memberikan pengagihan kepada negeri. Amalan ini seterusnya mulai berkembang dalam konteks pembangunan.

Ciri dan prinsip

Ciri-ciri pendekatan akar umbi termasuk berasaskan gerakan sosial tempatan yang mahukan perubahan dalam komuniti mereka lebih baik. Hal ini tercetus daripada isu yang melanda komuniti mereka seperti proses pembangunan yang perlahan, pembangunan tidak sejajar dengan kepesatan di kawasan lain.

Tuntutan ekonomi tempatan yang  memerlukan perubahan dan pembangunan juga mencetuskan pembangunan akar umbi. Ia hadir daripada kebimbangan masyarakat agar pembangunan tersebut dapat diselaraskan, potensi ekonomi yang belum diterokai, keperluan untuk melatih penduduk setempat dapat menyumbang dalam sektor perekonomian setempat. Kesemua ini digabungkan dengan keperluan memelihara budaya setempat bagi membina ekonomi semasa.

Terdapat juga berlakunya penolakan terhadap pihak autoriti sama ada di peringkat agensi kerajaan atau pakar. Hal ini disebabkan pihak yang menganjurkan aktiviti pengisian sesebuah projek pembangunan tidak sesuai dengan citarasa budaya setempat mereka.

Misalnya kehidupan mereka lebih terlatih dalam pertanian, namun dianjurkan terlibat dalam sektor penanaman kelapa sawit.  Maka, timbulah ketidakselesaan mereka yang mahukan alternatif yang lebih baik, bersesuaian dengan citarasa dan hasrat mereka.  Sudah tentu mereka tidak menerima unjuran pakar atau pihak autoriti tersebut, dan sebaliknya mahukan mereka sendiri menentukan dalam proses membuat keputusan dan tindakan.

Peranan NGO

Apabila berlakunya penurunan proses membuat keputusan dari atas ke bawah, maka peranan Pertubuhan Bukan Kerajaan (NGO) dilhat sebagai wadah penting bagi menangani isu pembangunan yang dilihat mampu merealisasikan rangkaian organisasi yang boleh berskala kecil, sederhana dan besar. Oxfam misalnya ialah NGO yang mempunyai rangkaian dan kerjasama di seluruh dunia. Di Sarawak banyak pertubuhan NGO antaranya ialah Friends Of The Orangutan, Sarawak Dayak Iban Association (SADIA), Amanah Khairat Yayasan Budaya Melayu Sarawak (AKYBMS), Badan Hak Adat Melayu Sarawak (BAHAM), Dayak Bidayuh National Association dan sebagainya. Pelbagai jenis NGO seperti bersifat pemerkasaan perjuangan etnik, haiwan, hak asasi, kesihatan, pembangunan dan sebagainya.

Semuanya, masing-masing mempunyai bentuk, pendekatan, falsafah, jenis aktiviti yang sering dilihat sebagai wadah penting dalam konteks pembangunan yang luas. Apa pun NGO tempatan dilihat mampu memberikan sumbangan yang lebih baik dengan masyarakat setempat kerana keahliannya rata-rata terdiri daripada penduduk setempat dan lebih mudah menyebarkan idea, menarik penyertaan dan mampu memanfaatkan pengetahuan setempat. Mereka juga mampu bertindak balas dengan lebih cepat dan menguasai budaya tempatan.

Pemerkasaan, penyertaan dan modal sosial

Masyarakat akar umbi dapat diperkasakan apabila diberikan tanggungjawab, suara dan aktiviti serta mewujudkan suasana yang lebih selesa dalam kalangan mereka. Dalam konteks jangka panjang ia mampu membentuk masyarakat sivil dan demokrasi. Pemerkasaan dapat dilaksanakan  melalui membina keupayaan dalam kerjasama, perubahan dan mampu membina maruah dan jati diri.

Dari segi penyertaan, ia mampu memahami masyarakat setempat dan pemahaman mereka mengenai penentapan agenda pembangunan, kecekapan penglibatan komuniti tempatan dalam projek atau program yang dilaksanakan seterusnya membina kesedaran dan keyakinan diri yang lebih tinggi. Yang akhirnya mampu membina masyarakat sivil dan modal insan sebagai aset utama individu dan komuniti dalam proses membina pembangunan diri dan masyarakat dan setempat.

Modal sosial pula mampu menyumbang kepada modal insan seperti pendidikan dan kesihatan yang  dapat melakukan interaksi antara individu dan kelompok  seperti jawatan kuasa tempatan, pegawai kerajaan, ahli politik atau institusi sosial, budaya dan ekonomi.

See author's posts


Kebakaran awal pagi musnahkan blok asrama

SEBAUH: Sebuah blok bangunan dua tingkat asrama lelaki Sekolah Kebangsaan (SK) Sebauh, musnah dijilat api, pagi semalam.

Ketua Balai Bomba dan Penyelamat Bintulu, Christus Buson berkata, pihaknya telah menerima panggilan kecemasan berhubung kejadian itu sekitar jam7:07 pagi.

“Komander Operasi melaporkan kebakaran telah menyebabkan sebuah blok bangunan dua tingkat separuh kekal iaitu asrama lelaki terbakar seratus peratus,” katanya.

Beliau berkata demikian ketika dihubungi mengenai kejadian itu di sini semalam.

Menurutnya, kesemua 24 murid lelaki dan perempuan yang berada dilokasi kejadian disahkan selamat tanpa mengalami sebarang kecederaan.

“Kebakaran hanya melibatkan asrama lelaki manakala asrama perempuan terselamat,” katanya.

Christus turut memuji tindakan pantas Pasukan Bomba Sukarela (PBS) Sebauh seramai 8 orang  sekali gus berjaya mengawal kebakaran daripada merebak ke blok asrama pelajar perempuan dan blok bangunan yang berhampiran.

“Jarak lokasi kejadian dengan balai terdekat adalah 41 kilometer dan ini pastinya mengambil sedikit masa untuk pasukan kita tiba dilokasi kejadian,” ujarnya.

Punca kebakaran dan jumlah kerugian masih dalam siasatan.

Oleh Ellie Edward

See author's posts


Pemain muda terus cemerlang

PEMAIN muda badminton Malaysia mempamerkan aksi  yang memberangsangkan untuk meraih dua kejuaraan pada Kejohanan Badminton Antarabangsa Slovenia 2021 di Dras Centre, Maribor, semalam.

Pasangan beregu campuran, Choong Hon Jian-Toh Ee Wei merangkul kejuaraan pertama semalam selepas menewaskan pemain Indonesia, Muh Erwiansyah-Sofy Asharunnisa 21-18, 21-18 dalam pertarungan selama 32 minit.

Pasangan muda berusia 20 tahun itu, menewaskan pasangan Denmark-Sweden, Kirstoffer Knudsen-Malena Norrman 23-21, 21-17 dalam peringkat empat terakhir, pada pagi tadi untuk menempah tiket ke final.

Ia adalah kejuaraan antarabangsa kedua bagi pasangan yang menghuni ranking ke-263 dunia itu setelah memenangi Terbuka Poland dalam penampilan sulung mereka, Mac lalu.

Kejayaan itu turut diikuti oleh Low Yeen Yuan-Valeree Siow, yang merangkul kejuaraan beregu wanita.

Pasangan bukan pilihan berusia 19 tahun itu, berjaya mengejutkan pemain pilihan ketiga yang merupakan ranking dunia ke-133,  Isabella Nielsen-Marie Steffensen dari Denmark 21-11, 21-15 untuk mengecap kejuaraan antarabangsa pertama mereka.

Yeen Yuan-Siow mara ke perlawanan akhir selepas menewaskan pasangan Ukraine, Mariia Stoliarenko-Yelyzaveta Zharka 13-21, 21-13, 21-12, sebelum itu.

Dalam perlawanan separuh akhir yang lain, dua beradik Cheng Su Hui-Cheng Su Yin gagal memastikan semua pemain Malaysia mara ke final apabila tewas kepada Isabella-Marie 21-15, 17-21, 19-17.

Dalam kategori beregu lelaki, Beh Chun Meng-Goh Boon Zhe terkandas pada peringkat separuh akhir selepas disingkirkan oleh pemain Indonesia Muh Erwiansyah-Patra Rindorindo dengan kemenangan straight set  21-9, 21-18.

Cabaran negara dalam kategoeri perseorangan wanita juga berakhir di separuh akhir apabila Siti Nurshuhaini Azman ditundukkan oleh Mutiara Puspitasari dari Indonesia 21-15, 21-17. – Bernama

See author's posts


150 pegawai perubatan ditawar jawatan tetap

KUALA LUMPUR: Sejumlah 150 Pegawai Perubatan Gred UD41 (kontrak) yang berjaya menjalani program latihan siswazah ditawar pelantikan secara tetap, kata Menteri Kesihatan Datuk Seri Dr Adham Baba.

Beliau berkata tawaran pelantikan itu selaras dengan permohonan pelantikan tetap yang diluluskan Suruhanjaya Perkhidmatan Awam pada 21 Sept lepas.

“Tawaran pelantikan tetap ini merupakan kesinambungan urusan pelantikan secara tetap yang dilaksanakan sebelum ini kepada Pegawai Perubatan Gred UD41 (kontrak) dalam kalangan Kohort Lantikan Bilangan 2 Tahun 2017,” menurutnya dalam kenyataan di sini hari ini.

Dr Adham berkata bagi pelantikan kali ini, penempatan pegawai hanya dibuat di pejabat dan fasiliti kesihatan di Sarawak sahaja, mengambil kira faktor kepentingan perkhidmatan dan kekosongan jawatan.

Beliau berkata tarikh melapor diri bertugas di Jabatan Kesihatan Sarawak adalah pada 12 Okt ini.

“Daripada keseluruhan 150 pegawai ditawarkan pelantikan tetap, sejumlah 66 pegawai (44 peratus) merupakan anak kelahiran Sarawak, manakala baki 84 pegawai (56 peratus) adalah pegawai dari Semenanjung dan mereka juga dapat memberi komitmen sepenuhnya bagi menyampaikan perkhidmatan kepada rakyat Sarawak,” katanya.

Beliau berkata dengan tawaran pelantikan itu, kesemua Pegawai Perubatan Gred UD41 (kontrak) anak kelahiran Sarawak dalam Kohort Lantikan Bilangan 2 Tahun 2017 yang memenuhi kriteria pelantikan tetap telah ditawarkan pelantikan secara tetap.

See author's posts